Tanam Bawang Putih Dalam Pasu Sahaja, Pasti Menjadi

Bawang putih antara bahan utama dalam kebanyakkan masakkan tidak kira tradisional masakkan cina india mahupun barat. Adakalanya ia juga dijadikan ramuan di dalam remedi kesihatan. Tahukah anda bahawa aroma dan rasa daun bawang putih lebih sedap berbanding daun bawang?

Selain itu juga, untuk di kebun atau laman, ia sesuai digunakan untuk mencegah serangga perosak seperti yang pernah di paparkan di dalam artikel 5 Racun Serangga Organik Yang Wajib Anda Cuba.

Untuk memperoleh bawang putih, kebiasaannya anda akan beli kan. Apa kata, kita tanam sendiri.Bukan sekadar hasilnya lebih hebat, malah ia mampun mengawal serangga perosak secara biologi

Cara-cara tanam bawang putih dalam pasu

1. Pecahkan labu bawang putih menjadi ulas. Hanya ulas bersaiz matang yang sesuai disemai

2. Sediakan medium tanaman yang mengandungi pasir dan dan peroi. Bawang putih tidak memerlukan medium tanaman yang sentiasa lembap. Oleh itu, pilih bekas yang mempunyai lubang saliran. Jika tidak bawang nya mudah rosak.

3. Tanam ulas bawang secara menegak. Pastikan muncung bawang menghala ke atas kerana dari bahagian tersebut tunas nya akan keluar.

4. Bila bawang putih dah mengeluarkan tunas, hanya siram bila media nampak kering. Anak bawang putih tidak suka tanah yang digenangi air.

5. Sekiranya pokok bawang putih ini berbunga, potong bunga ini untuk kekalkan bau bawang putih.

6. Boleh tuai daun bawang putih bila terdapat 5 atau 6 helai daun padai satu pokok.

7. Daun bawang putih sesuai digunakan sebagai ramuan di dalam mee goreng, sup dan sebagainya. Aroma nya lagi sedap dari daun bawang

8. Boleh dibuat companion planting antara pokok cili/sayuran berdaun, bagi mengelakkan serangga perosak tanaman

9. Nak pokok bawang putih jadi labu/bulb bila daun mula menguning berhenti siram. Tuai bila daun semua menguning. Cabut dan jgn basuh. Ketuk-ketuk kan tanah yang melekat pada labu bawang dan simpan di tempat kering.

Sumber: Sara Saad

Tanggapan bahawa semua bahan makanan (basah dan kering) yang disimpan dalam peti sejuk akan tahan lebih lama berbanding dengan makanan yang diluar adalah salah sama sekali.

Betul, kebanyakan bahan dapur seperti ikan, ayam, sayur-sayuran serta buah-buhan akan kekal segar dan tidak cepat rosak jika disimpan didalam peti sejuk. Tetapi bukan semua ya..

Ada sesetengah bahan yang memang tak sesuai langsung untuk disimpan didalam peti sejuk. Dan mungkin anda juga tidak sedar yang selama ini anda telah praktikkan rutin yang salah. Jadi mari kita semak bersama apa bahan makanan yang tidak perlu disimpan dalam peti ais.

1. Bawang
Menyimpan bawang di dalam peti sejuk boleh menyebabkan peti sejuk kita berbau. Apatah lagi jika ia telah dipotong atau dihiris. Simpan bawang di rak dapur dalam bekas yang kering.

2. Kentang
Kentang juga tidak sesuai disimpan di dalam peti sejuk dan harus disimpan di luar petisejuk dalam keadaan kering.

3. Sos
Sos akan menjadi lebih pekat dan sukar dituang semasa hendak digunakan. Ia boleh disimpan di luar peti sejuk pada suhu bilik dengan penutup botolnya ditutup rapat.

4. Roti
Menyimpan roti dalam petisejuk boleh menyebabkannya lebih keras dan kurang enak. Roti juga menyerap bau makanan lain yang ada dalam peti sejuk.

5. Makanan dalam tin
Jika masih ada makanan dalam tin yang masih berbaki, ia elok dikeluarkan daripada bekasnya dan disimpan dalam bekas plastik dan kaca sebelum disimpan di dalam peti sejuk.

6. Makanan panas
Menyimpan makanan yang panas dalam peti sejuk akan menyebabkan lebih banyak tenaga elektrik yang digunakan untuk mengekalkan suhu peti sejuk agar sentiasa sejuk.

7. Rempah ratus
Elakkan menyimpan rempah ratus seperti ketumbar, jintan manis, lada hitam dan lain-lain di dalam peti ais. Ia boleh menyebabkan peti sejuk berbau herba. Ia harus disimpan di luar peti sejuk pada suhu bilik.

8. Mentega
Mentega akan menjadi keras di dalam peti sejuk dan menjejaskan rasanya. Ia harus disimpan dalam bekas yang ditutup ketat pada suhu bilik.

9. Madu
Madu tidak perlu disimpan di dalam peti sejuk. Cuma elakkan dari tempat yang panas dan terdedah pada cahaya matahari.

10. Kopi
Cara terbaik untuk menyimpan kopi adalah dalam bekas kedap udara pada suhu bilik. Apabila ia sejuk, aroma kopi boleh hilang bahkan membina pemeluwapan yang boleh merosakkan kopi kisar.

Musim-musim cuti, ramai yang tiada di kawasan perumahan kita. Lagi-lagi ada yang baru nak cuti raya kan. Masa ini lah penjahat, perompak semua nak buat kerja. Selalunya jenayah-jenayah waktu begini lah banyak kes pecah rumah berlaku. Orang cuti, perompak baru masuk kerja kan? Hahahaha. Jadi, untuk menjaminkan keselamatan rumah anda, mari saya kongsikan beberapa tip keselamatan sebelum anda meninggalkan rumah.

Pertama, untuk tidak memudahkan dipecah masuk rumah, pastikan pintu dan tingkap rumah kita ditutup dan dikunci sekali. Ini kerana kedua-dua laluan ini adalah laluan khas dan utama bagi mereka yang jahat ini. Kalau tak ada dua-dua laluan ini, macam mana nak pecah masuk kan? Hahahaha.

Seterusnya, demi menambahbaikan keselamatan atau memperketatkannya, pastikan anda ada rantai atau ibu kunci kemudian pasangkannya di bahagian tempat yang mudah untuk perompak ini masuk.

Di samping itu juga, kalau anda ada duit yang lebih, pasanglah alat penggera di rumah anda. Ini juga boleh menjadi salah satu cara untuk mencegah perompak masuk ke kawasan kediaman anda.

Selain itu, jika anda seorang yang peramah dan baik hati, boleh meminta jiran sebelah anda untuk sentiasa memerhati kawasan rumah anda semasa anda tiada di rumah. Dengan cara ini, bukan sahaja dapat menjaminkan keselamatan rumah, malah, menjaminkan silaturrahim sesama manusia.

Tambahan lagi, jika anda ada lampu yang terbuka dengan sendirinya pada waktu tertentu, pastikan anda ‘set’ kan pada pukul 6 petang sehingga 7 pagi. Ini juga boleh mencegah dari perompak tahu yang anda tiada di rumah disebabkan lampu terbuka di rumah anda.

Dan yang akhir sekali, maklumkan kepada polis atau pegawai yang bergerak di kawasan anda, bahawa anda tiada di rumah dari waktu pergi dan waktu balik. Asalkan ada seseorang yang sentiasa memerhati dan menjaga keselamatan rumah anda, sudah boleh melegakan hati kita yang hendak berjalan jauh dari rumah.

Jadi, secara kesimpulannya, janganlah kita tidak mengambil langkah-langkah keselamatan yang sepatutnya sekiranya anda ingin tinggalkan rumah. Kalau tidak, ia boleh menjejas segala harta benda yang ada di rumah anda. Fikir-fikirkanlah.

Biasanya, selepas telur digunakan kita hanya akan membuang saja kulitnya. Tidak pernah terlintas pula nak gunakan lagi kulit telur yang dianggap sebagai bahan buangan.

Tetapi tahukah anda, fakta mengatakan 95 % bahagian kulit telur adalah kalsium karbonat iaitu bahan yang sama terdapat pada cangkerang, batu karang dan batu kapur. Nutrien ini penting dan memberikan manfaat kepada tanah bagi pertumbuhan tanaman.

Nak berkebun tadi rumah tak ade ruang tanah? tak jadi masalah, boleh bealajr cara berkebun dalam ruang sempit dengan Puan Juliana. Tanam dalam rumah pun menjadi. Yang lagi “best” Tak sampai 2 minggu dah boleh tuai hasil sayuran.

Jangan Buang Kulit Telur Kerana Banyak Khasiat Untuk Pokok Kita.

Saya mula mengumpul kulit telur selepas saya membaca satu artikel mengenai kulit telur digunakan sebagai baja tumbuh-tumbuhan yang berkesan. Ianya boleh digunakan sebagai baja dan juga sebagai kawalan perosak organik. Saya menggunakan kulit telur dihancurkan dan dicampurkan dengan serbuk kopi terpakai.


Buat Baja Organik Dalam Botol Macam Ni, Mujarab Dan Mudah

Umum tahu, serbuk kopi dan kulit telur antara baja organik terbaik untuk tumbesaran tanaman. Jadi, dari dibuang begitu sahaja, apa kata anda proses jadikan ia baja organik paling murah, mudah dan mujarab seperti yang dilakukan oleh Emi Zurayni Lot

Jangan buang kulit telur kerana banyak khasiat untuk pokok kita. Saya mula mengumpul kulit telur selepas saya membaca satu artikel mengenai kulit telur digunakan sebagai baja tumbuh-tumbuhan yang berkesan. Ianya boleh digunakan sebagai baja dan juga sebagai kawalan perosak organik. Saya menggunakan kulit telur dihancurkan dan dicampurkan dengan serbuk kopi terpakai.

Bahan Diperlukan:

Kulit Telur (jemur dulu biar kan kering)
Serbuk kopi terpakai
Botol rempah

Cara Membuat:

1. Jemur dahulu kulit telur yang telah dikumpulkan dan biarkan kering.

2. Tumbuk halus kulit telur dengan lesung batu.

3. Begini hasilnya.

4. Campurkan pula dengan serbuk kopi terpakai.

5. Kacau rata sebati.

6.Masukkan dalam botol rempah agar mudah ditabur pada pokok nanti.

7. Taburkan pada pokok-pokok yang ada.

Apabila pergi ke pusat jualan perumahan, jualan perabot serta perkakas rumah, anda perasan tak kenapa semuanya nampak sempurna, cantik dan orang kata apa tu, instaworthy. Tapi bila balik rumah, kita rasa rumah kita macam tiada aura yang menaikkkan semangat seperti mana berada di tempat-tempat yang disebutkan tadi.

Ini kerana mungkin anda terlepas pandang segala rahsia disebalik idea, susun atur yang telah dibuat oleh para Interior Designer (ID) berpandukan beberapa garis panduan. Kali ini IMPIANA akan bantu anda bagaimana nak make sure rumah anda juga instaworthy malahan layak untuk dimasukkan dalam mana-mana majalah dekorasi.

Pilihan warna yang betul

Seperti kita semua maklum, pilihan warna dalam kediaman memainkan peranan yang penting seperti contoh, warna cerah seperti beige (warna kuning air) akan membuatkan pangsapuri kecil nampak luas. Fakta ini benar, tetapi warna tersebut warna yang pudar serta akan cepat terhakis dimakan masa, mungkin anda boleh cuba aplikasikan warna seperti biru muda, lavender, mint, dan kelabu. Kesemua pilihan warna ini menampakkan elemen segar dalam kediaman dan nampak mewah.

Gunakan warna accent (warna timbul) dengan cermat

Dalam satu ruang, pasti akan ada penggunaan warna serta aksesori yang sepadan serta setona ataupun warna mono (satu hala). Kalau dinding kelabu, perabot pun ikut turut warna kelabu. Ianya jelas menunjukkan kediaman anda berada dalam keadaan sendu. Jadi gunakan warna accent (timbul/highlighter) untuk membezakan tarikan yang berlainan dalam ruangan tersebut. Contoh lain, warna accent boleh diterapkan kepada karpet, anda akan nampak kelainannya.

Jangan takut untuk mencuba idea segar

Dalam menata rias rumah, anda perlu berani mengambil risiko untuk try n error segala idea baru yang telintas di fikiran serta dari rujukan online. Selain itu, jangan hadkan percubaan anda hanya kepada perabot serta aksesori sahaja, lantai anda juga boleh menjadi salah satu cubaan untuk mencantikkan lagi hiasan dalaman rumah. INGAT, tiada siapa boleh mengawal imaginasi kecuali diri anda sendiri.

Main dengan ruang

Selain daripada permainan pilihan warna untuk membuka ruang lebihan di rumah, terdapat satu lagi alternatif mantap yang berupaya menberi ruang yang banyak iaitu pemasangan cermin. Cermin akan membiaskan cahaya serta memantulkan semula segala imej yang berada dihadapannya. Hasilnya, voila, ruang baharu di dalam rumah.

Guna lampu yang betul

Lagi banyak lampu, lagi bagus. Anda boleh gunakan pelbagai lampu dalam kediaman untuk menaikkan lagi seri serta keindahan dalaman rumah. Antara lampu hiasan yang bagus adalah lampu utama di tengah kediaman, lampu recess (selalunya tertanam dalam siling), lampu accent, lampu meja, dan lampu lantai.

Jangan over

Dalam dekorasi juga ada hadnya, ya anda bebas untuk mencurahkan segala idea dan imaginasi, tetapi sesuatu perkara akan jadi buruk kalau ianya terlampau banyak. Disini anda boleh aplikasikan apa itu, cukup sekadarnya, tidak perlu terlebih-lebih, kalau anda rasa sudah cukup, cukup setakat itu, rujuk gambar di bawah ini, anda akan faham penjelasan ini.

Kredit penghargaan gambar: bright side

Dekorasi apartment luas 527 kaki persegi, pemilik kediaman kongsi idea hias rumah ‘sempit.’ Saiz rumah yang semakin hari semakin kecil menyebabkan ruang di dalam rumah perlu digunakan semaksimum mungkin.

Bagi menampakkan ruang lebih tinggi, langsir dipasang tinggi terus ke siling. Pencahayaan lampu tidur yang ‘warm’ membuatkan ruangan nampak santai dan cozy. Sesuai untuk bersantai-santai sambil menonton televisyen.

Bahagian dinding pula dikekalkan dengan warna putih. Warna putih memberikan efek yang lebih luas. Perletakan cermin pada bahagian dinding juga memberikan biasan ruang yang lebih luas. Ruangan yard yang sepatutnya digunakan sebagai ruangan laundry diubah sebagai ruangan dapur basah (wet kitchen).

Untuk bilik pula, cadar warna putih digunakan. Tujuannya sama, mahu memberikan ilusi ruang yang lebih luas. Pemilik kediaman hanya bermain dengan warna langsir dan karpet sebagai medium dekorasi untuk bilik tidur.

Walaupun rumah ini hanya dijadikan homestay namun soal dekorasi kediaman ini tidak diabaikan. Tujuannya supaya mereka yang menginap di homestay miliknya itu berasa selesa.

FAA (Fish Amino Acid)

Penggunaannya tergolong dalam natural farming. FAA juga dikenali sebagai baja ikan. Kelebihan baja ikan ini kaya dengan kalsium dan unsur-unsur micro yg lebih kecil dan diperlukan oleh pokok. Penggunaan baja ini akan membuat pokok akan lebih rintang penyakit dan tumbuh lebih subur.

Cara caranya:
• 2 kg ikan
• 2 kg gula merah
• Cincang ikan dan gaulkan dengan gula merah dan masukkan dalam bekas (Isikan 2/3 bahagian bekas)
• Tutup dengan kertas/kain
• Simpan ditempat kering dan gelap selama 2 minggu
• Selepas 2 minggu tapis airnya dan boleh digunakkan utk semburan pokok.

Bermanfaat.. Share pada kawan2 korang.
Jika tak faham boleh tanya dekat komen yea.


(Gambar) Rumah Redup Dengan Pilihan Tona Kelabu Serta Hitam

“Saya sekeluarga baru setahun 6 bulan mendiami rumah ini dan mengambil masa 2 bulan untuk menyiapkan segala dekor dalam rumah yang berkeluasan 1400 kaki persegi ini”, katanya.

Memiliki ruang tamu yang panjang membuatkan pemilik menjadi lebih kreatif untuk menghiasnya. Ia dapat dilihat apabila pemilik mendirikan sebuah partition khas untuk mengasingkan ruang dapur dan ruang rehat di bahagian hadapan.

Rumah ini berkapasiti 4 bilik tidur serta 2 bilik air dan tinggal bersama 2 orang anaknya yang masih lagi menuntut di sebuah sekolah berdekatan dengan kediamannya.

Pemilihan warna kelabu gelap sebagai tona utama adalah disebabkan pemilik mahukan suasan redup dalam rumah dan warna hitam pula dijadikan tema untuk aksesori serta perabot dalam rumah. Dari pandangan penulis, ia idea yang amat bijak kerana padanan dua tonan ini tidak akan kontra kerana ia saling melengkapi. Walaupun pemilihan rona cat yang gelap, hasilnya tetap cerah disebabkan oleh pengamatan cahaya yang mencukupi.

Apa yang penulis dapat simpulkan adalah design sebegini amat sesuai untuk mereka yang bekerja sepenuh masa di pejabat. Permainan tona warna yang tidak berat dan terlalu terang memainkan peranan. Penulis memuji tindakan pemilik yang memilih tona sebegini. Pembaca yang lain pun boleh mencedok sedikit idea daripada pemilik rumah ini.

Selain daripada memiliki ruang tamu yang indah, dapur juga memainkan peranan yang penting jika ianya dihias dengan cantik dan teratur serta menjadi budaya masyarakat melayu jika ada tetamu yang bertandang, kita pasti akan jamu dengan hidangan yang lazat. Jika dahulu, kita kurang untuk menerima tetamu di bahagian dapur, namun di zaman moden kini, ianya tidak menjadi masalah untuk berinteraksi dengan tetamu di bahagian dapur.

Dapur ini ditatarias dengan menekan pattern berjalur iaitu dua lapisan putih di atas dan bawah manakala di bahagian tengahnya pula berwarna hitam, penulis amat menyukai pilihan meja island di bahagian tengah dapur yang menjadi penyeri walaupun ianya berwarna hitam.

“Selain daripada mendapatkan khidmat nasihat daripada interior designer, kami juga banyak membuat rujukan di website hiasan rumah serta group deko dan antara jenama yang kami beli adalah dari Ikea, Kaison, SSF dan beberapa lagi kedai perabot biasa dan melibatkan perbelanjaan sebanyak RM30k”,ujarnya yang mengusahakan perniagaan sendiri bersama suami.

Pasangan ini ada menyediakan playroom yang terletak betul-betul sebelah dapur yang direka khas untuk kedua-dua cahaya mata mereka yang bagi penulis adalah sebagai langkah bijak untuk make sure keselamatan anak sentiasa dalam perhatian walaupun sibuk memasak malahan pemilik dapur ini akan mengemas dengan teliti setiap kali selesai masak dan akan mengemasnya dua kali seminggu untuk memastikan segala kelengkapan berada dalam keadaan asal.

Untuk dekorasi pula, penulis amat suka dengan pilhan lampu gantung yang dipasang atas meja island malahan pilihan pemilik untuk meletakkan cermin hexagon di bahagian singki wajar dipuji kerana menambahkan lagi keluasan dapur, jangan ingat kecil tiada membawa impak besar. Akhir sekali, peti ais serta, oven dan microwave diberi kemasan yang menarik dengan menanamnya terus ke dalam dinding, tanpa mengganggu ruangan yang lain.

Dengan modal keseluruhan RM18k, ibu kepada dua anak comel ini telah mengubah suai dua ruang kegemaran beliau iaitu halaman rumah dan ruang tamu dengan perabot dan perhiasan ringkas dan moden. Keluasan 20 x 60 yang agak terhad tidak menghalang beliau untuk terus bermain dengan kreativiti bagi mendapatkan hasil yang memuaskan hati. Barangan dari IKEA dan SSF telah menjadi pilihan kerana mudah didapati di samping harga yang berpatutan. Bagi Puan Nor Azila, pemilihan warna cat, karpet serta langsir perlu dilakukan dengan teliti agar mudah untuk dipadankan dengan apa juga jenis aksesori dan perhiasan.

Mari IMPIANA bawakan anda menyusuri transformasi rumah kecil yang indah ini. Semoga semuanya mendapat manfaat dan ilham hasil drai perkongsian ini. Selamat menghias!

+ LAMAN : SEBELUM

+ LAMAN : SELEPAS

+ RUANG TAMU

Dapur. Semua orang ada dapur bukan? Siapa je yang tidak ada dapur sebab dapur inilah tempat untuk kita memasak. Bila tak ada dapur, kita akan tak memasak. Bila tak memasak, kita akan tak makan. Bila tak makan, kita akan lapar. Bila lapar, kita merana dan jatuh sakit. Bila jatuh sakit, Innalillah. Hahahaha. Hari ini, saya akan menceritakan tentang dapur. Dapur ataupun dalam English dipanggil stove ini, ada dua jenis pada zaman sekarang, iaitu, dapur gas dan dapur elektrik. Tapi, apa perbezaannya? Mari saya ceritakan apa perbezaannya.

Baiklah, kita mulakan dengan penggunaan haba dan tahap memanasnya. Apa yang saya lihat sekarang ini adalah kecekapan memasak dalam perbezaan dapur gas dan elektrik ini. Menurut kajian yang saya baca, dapur elektrik mampu memberikan haba kepada makanan sebanyak 90% manakala dapur gas dapat memberi sehingga 55% sahaja haba. Jadi, menggunakan dapur elektrik adalah lebih berguna dan berfungsi sekiranya anda ingin memasak makanan yang banyak dalam masa yang cepat.

Selain dari itu, kos penggunaan juga ada perbandingannya. Apabila bercerita tentang kos pula, sudah tentu, mana-mana produk yang baik akan mahal. Untuk menggunakan dapur aruhan, anda mesti membeli dan mendapatkan mangkuk jenis aruhan, periuk dan juga kuali untuk menggalakkan penghantaran elektromagnet dengan lebih cekap. Dari apa yang saya tahu, Penggunaan dapur elektrik ini boleh disifatkan sebagai susah payah kerana ia tidak sesuai untuk memasak makanan dalam kuantiti yang sedikit kerana dapur elektrik tidak dapat mengesan kuali kecil yang diletakkan di atasnya. Malahan, ia tidak memerlukan penggunaan periuk tertentu, tidak seperti dapur gas standard, dan kawalan penggunaannya lebih terbuka.

Jadi dengan itu, selesailah sudah saya menceritakan tentang perbezaan dapur gas dan dapur elektrik. Jikalau anda, anda memilih yang mana? Itu semua ditangan anda.


Hanya Guna Lemon Berkesan Bersihkan Ketuhar Seperti Baru

Pernah tak anda guna microwave bertahun-tahun tapi jarang bersihkan pada bahagian dalam sehingga nampak hitam akibat sisa makanan yang terkumpul. Atau pun anda keliru nak gunakan pencuci yang bagaimana supaya nanti tidak lah microwave anda rosak atau bau sabun melekat pada makanan pula kan.

Impana nak kongsi satu cara hanya guna lemon untuk bersihkan bahagian dalam microwave. Murah, mudah dan senang saja untuk anda ikut. Jom tengok video yang dikongsikan oleh HomeStagingChanel

Ruang dapur yang luas dan selesa sering menjadi idaman ramai. Tapi tidak semua berpeluang memiliki kediaman yang dilengkapi dapur sebegitu. Disini IMPIANA kongsikan cara-cara untuk pemilik dapur kecil untuk memberikan ilusi ruang yang luas pada dapur anda.

1. PEMILIHAN WARNA
– Gunakan warna putih atau rona-rona neutral yang terang sebagai sentuhan warna utama pada ruang dapur anda.
– Terutama pada warna dinding dan juga warna kabinet atau ruang simpanan.
– Warna putih akan sert-merta membuatkan ruang dapur kelihatan lebih luas serta bersih.
– Boleh gabungkan warna putih dengan warna pilihan anda tetapi jangan keterlaluan sehingga dapur nampak serabut pula.

2. JENIS RAK
– Rak jenis terbuka merupakan pilihan yang tepat untuk buatkan ruang dapur nampak lebih luas
– Walaupun perlu sentiasa dikemas dan disusun, rak jenis ini boleh kurangkan kepadatan dapur.
– Selain itu, ia lebih mudah untuk anda mencapai barang apa yang diperlukan ketika memasak.

3. PENGGUNAAN CERMIN
– Gunakan “backsplash” daripada cermin juga dapat beri effect luas dan mewah pada dapur anda.
– Boleh juga tukar pintu atau tingkap kayu kepada yang berkaca. Kesan dari pencahayan dari luar buat ruangan dapur anda kelihatan lebih luas.

4. KONSEP
– Terapkan konsep “less is more” ataupun minimalis di ruang dapur
– Simpan peralatan yang jarang digunakan, contohnya pembakar roti, “coffee maker”, blender.
– Elakkan menyimpan peralatan seperti ini di atas meja, simpan di satu tempat dalam ruangan khas.
– Minimumkan kabinet/ perkakas dapur.

Sumber Imej : Carian gambar Google

Ha… Year End Sale (YES) dah mula. Mesti ramai yang bershopping sakan sampai tak ingat dunia. Menjelang tengah bulan sudah mula ikat perut. Malah ada yang sanggup meminjam untuk teruskan kelangsungan hidup sehingga dapat gaji berikutnya. Mana yang ada kad kredit, sampai maksimum digunakan. Ini antara masalah yang ramai alami sama ada yang bujang atau sudah berkeluarga.

Untuk atasi masalah ini, jom ikut 21 langkah yang dikongsikan oleh pakar Amir Syahir di facebooknya.

Jualan murah akhir tahun kini kembali, maka bersepahlah kedai-kedai dan pasar raya mengadakan jualan murah sempena jualan murah akhir tahun ni. Korang pun turut menggelupur nak beli itu ini walaupun barang tu korang tak memerlukan sangat pun. Akibatnya, air mata penyesalan ataupun scene buka dompet serupa tumbuk bawang pun berlaku.

Korang bukan boleh tengok sangat perkataan “Jualan Murah” ni. Perkataan SALE seperti memanggil-memanggil untuk membazirkan duit yang korang kumpul sepanjang tahun ini dan akhirnya lenyap dalam beberapa jam sahaja.
Disini gua ada tips sedikit sebanyak untuk menyelamatkan wang korang daripada membuat pembelian yang tidak sepatutnya.

Antaranya:]

1. Buat senarai barangan yang hendak dibeli. Sediakan bajet perbelanjaan. Beli barangan yang disenaraikan sahaja. Janganlah bila masuk pasar raya terus hilang ingatan ataupun buang senarai tu.

2. Jangan membawa wang yang banyak. Bawalah wang yang mencukupi sahaja. Ia akan mengelakkan korang membeli-belah secara berlebihan.

3. Jangan jadikan membeli-belah sebagai satu tabiat untuk melepaskan tekanan. Sekiranya korang hendak membeli sesuatu barang kehendak, pastikan kewangan mencukupi. Jauhi pembelian secara hutang. Bayaran ansuran akan meningkatkan lagi harga barangan tersebut.

4. Jangan keluar membeli barangan dengan rakan-rakan yang memang suka membeli belah. Karang, dua benda korang nak beli, akhirnya bermacam benda diorang hasut korang suruh beli.
.
5. Jangan membeli belah hanya untuk menunjuk-nunjuk pada jiran, kawan-kawan, teman sejawat ataupun bekas makwe / pakwe.

6. Jika ada kad kredit, uruskan perbelanjaan dengan bijak. Kad kredit membunuh kewangan korang dengan senyap jika korang jadi hamba kepadanya. Simple.

7. Buat perbandingan harga semasa korang membeli-belah. Ada barang berkualiti yang boleh didapati dengan harga yang murah.

8. Bersederhana dalam berbelanja. Ukur kewangan korang berdasarkan pendapatan korang. Janganlah berbelanja mengikut nafsu ataupun berdasarkan kewangan kawan-kawan yang lain.

9. Kualiti produk yang mewah mungkin sama dengan jenama yang lebih murah. Janganlah alergik dengan produk ataupun jenama murah. Alergik nak masuk Mydin misalnya. Takde kelas katanya. Korang nak masuk kedai hipster je. Nak beli barangan berjenama mewah saja.

10. Jangan mudah terpengaruh dengan tawaran istimewa. Kalau tak perlu, tak payahlah nak mengada-ngada beli ye. Jangan beli untuk kegunaa dua tahun akan datang misalnya

11. Periksa resit pembelian barangan untuk mengelakkan terlebih bayar atau berlaku kesilapan semasa pengiraan pembelian.

12. Beli ketika jualan murah, tetapi kawal diri supaya tidak terlebih belanja. Beli barang yang perlu dan hendak digunakan sahaja.

13. Periksa kualiti dan mutu barang yang hendak dibeli ketika jualan murah. Ambil tahu polisi penukaran barang ataupun saiz pakaian.

14. Tawar menawarlah jika boleh.

15. Katakan “TIDAK” sekiranya korang tidak memerlukan barangan yang ditawarkan. Jangan beli sebab kesiankan peniaga. Korang kena kesiankan kewangan korang terlebih dahulu.

16. Jangan berbelanja lebih terutamanya jika korang tidak ada kemampuan. Ikut bajet bulanan korang ye. Karang berhutang sampai ke tua korang juga yang susah.

17. Beli produk keluaran tempatan. Lagi jimat dan juga berkualiti. Sokonglah Barangan Buatan Malaysia.

18. Tak perlu korang nak urban ataupun nak nampak hipster ataupun up-to-date dengan trend terkini. Perangai nak semua benda yang baru, yang ikut trend terkini tapi berhutang. Ubah la sikit perangai tu.

19. Jangan membeli-belah dengan perut kosong yang kosong. Makan siap-siap dekat rumah.

20. Rancang tempat untuk membeli-belah bagi menjimatkan penggunaan bahan api dan masa. Belilah barang keperluan dengan sekali pergi sahaja.

21. Amalkan fikir sejenak 30 saat jika tidak ada dalam senarai perbelanjaan ataupun tangguhkan pembelian 30 hari jika melibatkan perbelanjaan wang yang besar.

Ini antara tips yang korang boleh jadikan panduan. Tidaklah nanti korang memberi alasan asyik tak cukup duit untuk menabung atau menyimpan je. Fahami dan lakukan. Dah tahu tetapi tak buat, tak guna juga. Ye dak? Nanti tak delah tengah bulan dompet korang banyak resit je daripada duit. Kah!

Membaca adalah amalan yang mulia. Buku pula merupakan jambatan ilmu. Walaupun kini kita hidup di zaman e-pembaca, buku masih lagi menjadi pilihan sesetengah orang. Perasaan yang wujud ketika memegang dan mencium bau setiap helaian dalam buku amat berbeza jika hendak dibandingkan dengan tablet.

Buat pembaca tegar yang mempunyai koleksi yang banyak, salah satu hal yang merumitkan tentang hobi mereka ialah dimana mereka mahu menyimpan kesemua buku-buku tersebut? Nak beri pada orang, sayang. Tetapi timbunan yang semakin bertambah akan membuatkan kediaman nampak tidak teratur jika tidak mempunyai tempat penyimpanan yang sesuai dan mencukupi.

Penyelesaian yang jelas sudah tentulah menambah rak bagi menampung bilangan buku yang kian menggunung. Tetapi tahukah anda, banyak lagi cara kreatif yang boleh anda lakukan supaya koleksi anda tidak nampak boring dan hambar saja. Berfikir diluar kotak atau anda boleh saja ikuti idea-idea yang telah IMPIANA kumpulkan ini. Selamat mendeko!


DIY Rak Gantung Untuk Letak Herba Guna Brang Kedai RM 2.10 Je

Apabila memliki saiz dapur yang mikro, sudah pasti pengurusan bijak perlu dilakukan. Yang menjadi keutamaan bagi dapur bersaiz kecil ini adalah ruang penyimpanan yang mencukupi. Selain penggunaan rak terbuka dan kabinet dapur, dinding yang tersedia turut perlu dimanfaatkan.

Berangan memang nak buat kitchen cabinet tapi rumah sewa kan. Jadi tak payah lah. Lebih baik simpan duit tu buat untuk rumah sendiri nanti.

Dinding dapur jenis kemasan jubin. Nak tebuk sayang. Jadi saya gunakan wall hook sebagai tempat sangkut rak herba

Bahan-bahan:
24 Botol plastik (RM 0.80/setiap satu)
4 buah rak (RM 9.50/setiap satu)
8 biji wall hook (satu peket 2 biji/RM 5.57)
Stiker pelekat label herba

Cara-cara:
1. Ukur kedudukan rak terlebih dahulu dan tandakan point untuk diletakkan wall hook
2. Panaskan wall hokk hati-hati jangan sampai terkena tangan

3. Lekatkan pelekat label herba pada botol dan masukkan herba
4. Setelah siap isi herba mengikut lebel botol, susun pada rak. SIAP

Antara aksesori penting di hari raya untuk kediaman adalah balang kuih raya. Bukan sahaja isinya menjadi perhatian, reka bentuknya juga turut diteliti. Sudah pasti, balang kaya sentiasa menjadi pilihan dek rekaannya yang menarik. Terdapat juga balang kuih raya yang diperbuat dari plastik. Namun, krekaanya sangat terhad dan kalau yang cantik pun harganya mahal. Balang kuih raya plastik ini kebiasaanya menajdi pilihan mereka yang mempunyai anak atau cucu ramai. Almaklum lah takut pecah kan.

Tapi, kali ini IMPIANA nak ajar anda cara menghasilkan balang kuih raya cantik dari bekas plastik 90sen sahaja. Bekas ini juga kebiasaanya digunakan penjual kuih raya. Jadi kalau dah ada balang plastik macam ni, tak perlu beli dah. JIMAT!

Bahan-bahan:

Balang plastik
Tisu bercorak
Gam Kraf
Gunting

Macam-macam cara dan kaedah digunakan untuk berkebun sekarang ni. Ia termasuklah penyediaan baja, teknik siraman, penggunaan bekas tanam dan pelbagai lagi. Selagi mana berhasil dan mudah, pasti menjadi ikutan.

Seperti kaedah tanaman secara vertikal. Ada yang menggunakan botol minuman terpakai, tong drum, paip PVC dan pelbagai lagi. Tapi kali ini LAMAN impiana nak ajak anda tiru cara HGTV buat vertical garden atau mereka panggil strawberry pot dengan menggunakan pasu terpakai.

Bahan-bahan:

– 3 biji pasu terpakai (Sebagai pilihan, kami cadangkan anda untuk gunakan besen)
– Paip PVC diameter 1 inci dan panjangnya mengikut ketinggian pasu atau besen. Lebihkan dalam 1/2 kaki panjang.
– Penutup atau topi PVC
– Cat semburan (jika perlu)
– Medium tanaman
– Batu kerikil
– Tanaman

1) Tebuk lubang sebagai ruang tanaman dengan menggunakan hole saw. Tebuk secara berselang dan pastikan jarak antara lubang bersesuaian dengan jenis tanaman.

2) Tebuk lubang pada bahagian bawah pasu/besen sebagai lubang saliran

3) Tebuk lubang kecil pada batang paip PVC untuk tujuan saliran dan pasang penutup pada hujung dan pangkal batang paip

4) Untuk lebih menarik, Sembur permukaan pasu/besen dengan cat semburan

5) Alas bekas dengan Landscape fabric. Kalau tak ada boleh guna plastik batas

6) Letakkan 2 inci lapisan batu kerikil untuk tujuan saliran

7) Masukkan medium tanaman sedikit

8) Buatkan lubang di tengah-tengah untuk anda letakkan paip PVC yang berfungsi sebagai saliran

9) Tambah tanah sehingga hampir penuh

10) Siram air pada medium dan padatkan

11) Letakkan pula pasu/besen untuk lapisan ke dua dan lakukan perkara yang sama seperti bekas yang pertama

12) Potong lebihan landscape fabric untuk kelihatan lebih kemas

13) Tebuk lubang pada pada ruang tanaman yang telah disediakan dan masukkan tanaman/pokok

14. Lakukan siraman terus melalui batang PVC yang telah disediakan.

Build it: Grow strawberries in this upcycled tower planter.

Untuk memiliki ruang dapur yang cantik dan bersih sebenarnya tidak memerlukan perbelanjaan yang besar. Anda hanya perlu rajin untuk mengemas dapur anda, namun permasalahan tiada ruang penstoran atau kabinet dapur menyukarkan aktiviti mengemas dapur. Jangan risau, sebenarnya anda boleh buat sendiri kabinet dapur anda.
Shuhaimi Zulkefli telah menghasilkan sebuah kabinet dapur yang istimewa buat isteri tersayang. Shuhaimi tidak menggunakan barang yang mahal tetapi hanya menggunakan rak buku sedia ada dan akhir diubah menjadi kabinet dapur. Ruang dapur pasti akan kelihatan kemas dengan kabinet ini. Jom kita hasilkan, sangat mudah dan menjimatkan.

Anda hanya perlukan:

1) Rak Buku
– RM14.90 x 6 Biji

2) Steel Angle Brackets (Kedai D.I.Y @ hardware)
– RM3.60 (12 pcs)
3) Paku Dinding (tak pakai drill)
– RM1 (sebungkus)
JUMLAH PERBELANJAAN = RM94.00

Setiap rak, diletakkan dua 2 Steel Angle Brackets (atas dan bawah) tepat pada tulang tengah. Tingkat atas tidak perlu diikat.

Selamat mencuba semua!

Sumber Dari FB Shuhaimi.


Dekor Bajet Kediaman PPA1M Berkeluasan 850sqf, Hasilnya Menarik. Jika dahulu ramai antara kita yang suka memenuhi setiap sudut dan ruang dalam rumah dengan pelbagai perabot serta aksesori sehinggakan kalau tidak dikawal kediaman akan nampak sesak dan penuh dengan perabot.

Kini ramai yang lebih gemarkan dekorasi sederhana tetapi sedap mata memandang. Ditambah dengan saiz kediaman kini yang tidak sebesar dan seluas kediaman 20 atau 30 tahun dahulu, maka pemilik kediaman perlu bijak menghias.

Kali ini, IMPIANA ingin memaparkan kediaman PPA1M milik seorang wanita ini yang baru mendapat sentuhan sebuah syarikat dekorasi dalaman bajet, milik Pn Anis Syuhada. Menurut Anis beliau mendapat panggilan untuk menatarias rumah yang baharu dimiliki oleh seorang kakitangan Imigresen dengan pilihan tema Modern Minimalist di dalam kediaman berkeluasan 850 kaki persegi berkapasiti 3 bilik tidur dan 2 bilik air.

Dibawah ini IMPIANA buat kompilasi gambar untuk tatapan pembaca yang lain, simple dan moden, tak banyak perabot dalam rumah, hanya yang penting sahaja.

Tanpa kita sedari, ramai antara kita membuang masa dalam penetapan konsep serta tema dekorasi kediaman seperti konsep industri, moden klasik, minimalis hipster dan pelbagai lagi. Namun, kita terlupa adanya konsep bersih, tenang dan sayup mata memandang. Konsep ini lebih kepada membuatkan pemiliknya apabila masuk ke dalam rumah, berasa tenang dan sedikit bangga dengan hasil cetusan idea dekorasi yang dipersembahkan kepada tetamu yang datang bertandang.

“Jumlah keseluruhan yang saya guna untuk hasil sebegini adalah sebanyak RM3K dan ada sebahagian aksesori di rumah ini saya beli di kedai serbaneka serta jualan murah”, ujarnya.

Kediaman flat ini berkapasiti 3 bilik tidur dan 2 bilik air, hiasannya banyak diusahakan sendiri oleh Pn Zainul seperti bingkai cermin yang dipasang atas televisyen hanya disalut dengan tape warna hitam dan disusun rapi malahan wallpaper yang berbentuk seakan susunan batuan suzuka ini juga dipasang sendiri oleh beliau dengan bantuan anaknya yang ketika ini sudah meningkat remaja.

“Saya tidak mengambil masa yang lama untuk menyiapkan dekorasi kerana tugas seharian sebagai suri rumah serta menjahit, setiap kelapangan masa yang ada saya akan gunakan untuk menyiapkan hiasan dalaman di rumah saya”, kata ibu kepada 6 anak ini.

Meja makannya tidak dibiarkan kosong dengan warna putih, ia dihias dengan jaluran hitam daripada pita pelekat manakala terdapat banyak pinggan kaca bercorak digantung sebagai hiasan.

Di bawah ini merupakan antara cetusan idea Pn Zainul untuk tatapan pembaca IMPIANA, mana tahu artikel ini boleh membantu anda. Selamat Mencuba!!.

Negara Morocco terletak jauh di Afrika Utara dan merupakan salah satu daripada tiga negara yang mempunyai pantai dikedua-dua Atlantik dan Mediterranean. Ia sering menjadi subjek fantasi indah yang romantis dan mewah. Reka bentuk dalaman dengan ciri morocco dapat mencerminkan kekayaan tradisi, budaya dan sejarah negara tersebut menjadikan ia satu konsep yang digemari untuk kediaman di serata dunia.

Menurut pemilik, rumah kondominium berkeluasan 1,265 kaki persegi ini baru sahaja didiami semenjak Januari yang lalu. Kedudukan yang agak tinggi iaitu di aras 32 menjadikan proses pengubahsuaian agak mencabar tatapi mujur segalanya berjalan dengan lancar berkat dari kerjasama dan kata sepakat pasangan ini. Pemilik telah melakukan perancangan awal yang teliti sebelum mula menghias rumah dengan menyediakan pelan serta lakaran deko bagi memudahkan lagi proses mendeko yang telah dipersetujui bersama.

Walaupun kos keseluruhan yang agak besar namun hasilnya amat menarik dan memuaskan hati. Kawasan ruang tamu menjadi kegemaran pemilik, mahligai indah ini juga dilengkapi dengan 2 bilik tidur dan satu bilik air. Panel pembahagi ruang bermotifkan geometrik morocco serta lampu-lampu perhiasan morocco yang menghiasi ruangan itu telah menjadi daya penarik yang sukar untuk pengunjung lupakan.

Di sini IMPIANA kongsikan beberapa keping gambar kediaman indah untuk tatapan pembaca, semoga terinspirasi dan terus bersemangat untuk mendeko. Semoga berjaya!

Chandalier, lampu indah cantik dan megah selalunya ditempatkan pada ruang tamu atau sisi ruang hadapan mahu pun tangga. Namun rata-rata ramai di kalangan kita yang masih beranggapan chandalier itu perlu sarat dengan kristal dan sebagainya. Ia secara tidak langsung menjadikan lampu ini terbatas penggunaannya.

PESONA DRAMATIK DENGAN REKAAN KLASIK YANG MENAWAN. SILING TINGGI MESTI NAMPAK CANTIK.

DUA ILHAM MODEN KLASIK YANG MENGGABUNGKAN ELEMEN KLASIK DAN IDEA SEGAR. SENTUHAN UNIK MEMBERI PESONA BERBEZA.

Kini pereka memberi pelbagai pilihan buat anda. Lampu megah dengan bentuk besar mencuri tumpuan anda kini boleh didapati dalam pelbagai rekaan. Janga terkejut jika ada lampu seumpama ini di dtangkan dalam bentuk rustik, globe, bentuk arca dan pelbagai lagi ilham moden yang menepati selera tuan rumah muda.

ILHAM SEGAR CHANDALIER BERBENTUK GUGUSAN BERRY TERUNGKAI DENGAN INDAH DAN SESUAI UNTUK KEDIAMAN MODEN KONTEMPORARI

Malah anda boleh dapati dari harga mampu milik sehingga mahal yang bersesuaian dengan material yang digunakan. Mungkin tidak semua yang mapu emiliki lampu berjurai indah ini kerana faktor aras siling tetapi masih terdapat chandalier yang bersaiz kecil buat anda yang merupakan peminat rekaan lampu seumpama ini. Cuma tempatnya lebih sesuai di hujung sudut kediaman dari  di tengah ruang.

BENTUK DAN GARISAN, INSPIRASI KEDIAMAN MODEN

ANDA BERANI?

TIGA IDEA REKAAN BERBEZA YANG MEMANCARKAN PERSONALITI TUAN RUMAH DARI MODEN, KE KLASIK KE KONTEMPORARI. ILHAM INDAH YANG UNIK BUKAN SAHAJA MENJADI PEMANCING MATA MALAH MENJADI FOKUS KEPADA RUANG.


5 Penyakit Pokok Betik Yang Akan Menjejaskan Hasil Buah

Pokok betik antara tanaman buah yang paling mudah untuk dikesan kehadiran penyakit. Kebiasaannya, ancaman mudah berlaku ketika musim hujan. Jika rawatan tidak dilakukan secara rutin, pokok betik terdedah pada pelbagai penyakit. Sedangkan tanaman yang dirawat juga mengalami masalah, ini kan pula tidak dirawat langsung.

Antara jenis penyakit yang kerap mengancam pokok betik di musim hujan adalah seperti:

1. Busu akar
Masalah busuk akar mamang agak sukar untuk dikesan kerana ia berada di dalam medium tanah. Ia berpunca daripada bakteria phytophthora palmivora.

Tanda-tanda jangkitan mula menyerang apabila bawah daun layu, menguning kemudian dan berkedut atau kerinting. Daun yang muda pun menunjukkan gejala yang sama

2. Busuk batang
Penyakit ini berpunca daripada bakteria yang sama menyebabkan masalah buruk akar. Jika di peringkat awal akar membusuk tidak dirawat, ia akan melarat kepada bahagian batang pula.

Masalah atau penyakit ini lebih mudah untuk dikesan. Kebiasaanya berlaku di bahagian pangkal batang. Akan kelihatan batang yang rosak. Lama kelamaan bahagian yang dijangkiti tadi akan merompong dan menyebabkan ia mudah patah

3. Penyakit buah rosak
Busuk buah berpunca daripada kehadiran fungus Colletotrichum gloeosporioides. Disebabkan keadaan yang sentiasa lembap, ia akan menggalakkan pertumbuhan kulat ini.

Kehadiran kulat pada buah betik dapat dikesan apabila kelihatan luka atau lebam kecil pada permukaan buah berbentuk bulat. Peringkat awal ia akan mengeluarkan getah. Lama kelamaan bahagian tersebut akan mengeras. Ada juga bahagian yang dijangkiti menajdi besar hingga menyebabkan buah membusuk apabila tiba masa matang

4. Daun layu
kehadiran bakteria Bacteria papayas akan menyebabkan daun yang masih muda pun mengalami keguguran. Peringkat awal, daun akan terkulai dan mula menguning sebelum gugur walaupun bahagian daun yang lain dalam satu pokok kelihatan sihat.

Jika langkah pengawalan tidak dilakukan segera, bahagian pucuk juga akan dijangkiti dan membusuk seluruh pokok

5.Papaya mosaic virus
Warna daun betik menjadi tidak rata dan kasar disebabkan oleh kehadiran papaya mosaic virus (PMV) Kehadirannya menyebabkan perkembangan dan pertumbuhan daun terbantut. Jika langkah kawalan tidak diambil segera, ia akan menyebabkan masalah produktiviti buah betik.

Tip mencegah serangan penyakit betik ketika musim hujan

1. Perbaiki saliran atau sebaiknya sediakan laluan mahupun longkang sementara di antara pokok untuk memudahkan air hujan di hbawa kelaur dari kawasan betik.

2. Bila kelihatan ada pokok yang diserang penyakit, segera buang hingga ke bahagian akar pokok yang dijangkiti. Sebaiknya dimusnahkan sepenuhnya pokok tersebut dengan cara membakar. Ia bagi mengelak dari bakteria atau virus yang dijangkiti merebak ke tanaman lain

3. Mencegah dengan menggunakan semburan serangga sebaiknya secara organik. Namun jika cara organik kurang ampuh, boleh cuba gunakan racun kimia namun dalam nisbah yang amat minimum

Kalau sebut saja berkebun atau tanam sendiri sayur ramai yang fikir susahnya nak tanam. Asyik mati dan tak menjadi saja. Baik beli di pasar malam atau pasar raya harganya masih lagi murah tak perlu susahkan diri. Hanya pilih dan bayar. Tapi tahukah anda tanam sendiri sayur banyak kebaikannya berbanding dengan membeli di pasar. Nampak segar bugar tapi di sebalik kesegaran dan kegemokan sayur tu terdapat berapa gelen racun dan baja kimia yang digunakan?

Bayangkan setiap hari kita memasukkan bahan kimia ke dalam badan sendiri juga ahli keluarga. Jangan pelik andainya ramai yang diserang penyakit kanser dan juga penyakit kronik yang lain. Solusinya tanamlah sendiri sayur bebas baja kimia. Mudah saja sebenarnya. Kami kongsi senarai sayur yang boleh anda tanam di rumah menggunakan pasu.

Sawi boleh ditanam dalam bekas yang kecil seperti pasu atau pun planter box. Ia sudah memadai untuk bekalan sayur anda sekeluarga. Sawi antara sayur yang sangat sesuai dimasak dengan apa cara sekalipun. Masukkan dalam nasi goreng, mee goreng atau sayur tumis kesemuanya begitu sedap.

Menanam tomato tidak sesukar mana. Hanya buatkan sokongan kayu agar pokok ini dapat tumbuh dengan baik. Dari segi penjagaan pokok ini memerlukan air yang banyak dan mudah diserang penyakit. Oleh itu sentiasa sembur dengan racun organik buatan sendiri.

Salad juga antara sayur yang mudah ditanam menggunakan kaedah hidroponik. Sekali tanam anda dapat tuai hasil yang cukup untuk keperluan satu keluarga. Silap-silap anda boleh bersedekah pada jiran tetangga.

Ok yang ini ramai fikir susah nak tanam kobis tapi sebenarnya kobis ini sangat mudah dan cantik tanam dalam pasu. Teknik menanam kobis adalah dengan menyemai anak pokok yang terhasil dari pokok induknya. Kaedah semaian menggunakan anak pokok adalah lebih mudah hidup berbanding dari benih. Tapi untuk permulaan ingin dapatkan anak pokok anda kenalah semai benihnya dulu.

Cili lagi satu pokok yang mudah sangat tanam dalam pasu tapi anda kena sabar jaga cili ni sebab ada saja yang suka serang terutamanya bena (aphid). Nak tahu cara dapatkan benih cili? Ambil saja biji cili yang anda guna untuk memasak. Semai dalam bekas kecil. Bila dah mengeluarkan anak pokok maka pindahlah dalam pasu lain dan tunggu sehingga ia membesar dan berbuah.

Keladi telinga gajah adalah antara jenis keladi bersaiz besar yang boleh mencapai ketinggian lebih dari 2 meter jika kondisi pertumbuhannya sesuai. Ramai memilih tanaman ini sebagai salah satu focal point disebabkan oleh tekstur dan saiznya yang besar.

Keladi telinga gajah ni, tidak cerewet dan mudah untuk di tanam. Ia boleh dibiakkan melalui umbisi. Yang menjadi keutamaan tanaman ini adalah kadar kelembapan yang tinggi pada medium tanaman. Secara tidak langsung ia menggalakkan pertumbuhan umbisi lebih sihat dan menghasilkan lebih banyak daun dan anak yang boleh dibiakkan.

Tanaman ini juga sesuai untuk dijadikan sebagai tanaman berpasu kerana umbisinya tidak terlalu besar seperti tanaman yang mempunyai akar keras

Selalu semaian yang dialihkan ke tapak kekal mesti 20% daripadanya berisiko untuk mati. Ia disebabkan gangguan pada akar ketika proses pemindahan dilakukan. Untuk mengatasi masalah ini, Hadijah Abu Bakar berkongsi cara semaian mudah menggunakan kulit telur. Menjadi kelebihan kaedah semaian ini, ketika pemindahan anak pokok kulit telur terus di tanam bersama anak pokok bagi mengelak ganguan pada akar tanaman.

Secara tidak langsung, kulit telur tadi menjadi baja yang mengandungi kalsium yang amat diperlukan tumbesaran tanaman. Jom kita tengok cara Hadijah semai sawi.


Betul Ke? Durian Belanda Boleh Menyebabkan Parkinson. Sebelum ini viral mengenai ulasan Dr. Amalina yang mengatakan bahawa ” Tiada Kajian Atau Bukti Sains Yang Dapat Mengesahkan Bahawa Durian Belanda Boleh Merawat Kanser”

Malaysians’ new obsessions : Durian belanda can cure cancer. No! It CANNOT cure cancer. Based on in-vitro and animal studies, there are some positive results to show that it can kill cancer cells.

Namun, Laman tertarik dengan satu thread yang dinyatakan oleh Doktor Hot ini bahawa durian belanda juga boleh menyebabkan neurodegenerative disorder like Parkinson’s disease. Betul ke?

However, there are also studies to show that ‘durian belanda’ could also cause neurotoxicity and it could lead to neurodegenerative disorder like Parkinson’s disease.

Buah durian belanda atau nama saintifiknya Annona muricata merupakan ahli keluarga Annonaceae. Ia dikatakan berasal dari negara tropika di benua Amerika dan Carribean. Buah durian belanda kaya dengan sebatian kimia dari kelas acetogenin dan isoquinoline alkaloids. Acetogenin merupakan sebatian kimia yang aktif membunuh sel kanser dalam kajian piring petri dan ke atas model haiwan. Acetogenin antara sebatian kimia semulajadi yang ditemui berpotensi membunuh sel kanser.

Kajian epidemiologi di Guedelope mengaitkan pengambilan buah ini yang tinggi dengan episode atypical parkinsonism dan PSP (progressive supranuclear palsy) di kalangan pesakit (Caparros-Lefebvre & Elbaz,1999). Durian belanda mengandungi sebatian kimia acetogenins dan isoquinoline alkaloids, yang memberikan kesan toksik kepada neuron manusia. Annonacin, sebatian kimia dari kelas acetogenin menyebabkan ketidakseimbangan hormon di otak dan menyebabkan abnormaliti (Champy, et al., 2004).

Namun begitu acetogenin boleh menyebabkan kesan toksik pada neuron dan menyebabkan degenerasi neuron pada dos serendah 50 uM/L (Potss, et al., 2012) dalam ujian piring petri. Jika di ektrapolasi kepada manusia yang mempunyai isipadu darah sebanyak 5L, 149 mg annonacin sudah cukup untuk memberikan kesan neuotoksik kepada manusia. 1 kg buah durian belanda, dianggarkan terdapat 525 mg annonacin (Champy et al., 2005). Harus diingat, kandungan annonacin boleh berbeza-beza mengikut lokaliti pokok berkenaan.

Jika 2.5g daun buah ini direbus selama 10 minit, dianggarkan terdapat sekitar 56 mg annonacin dalam air rebusan tersebut (Champy, et al., 2005). Di dalam kajian terbaru, ekstrak daun durian belanda menggunakan pelarut etanol dan methanol menghasilkan sehingga 300 mg annonacin bagi setiap kg berat daun (de Morais et al., 2017). Namun produk berasaskan buah ini yang menggunakan kaedah ekstrak yang berbeza dari kaedah rebusan air boleh menghasilkan  lebih tinggi kandungan annonacin.

Selain itu, durian belanda mengandungi sebatian kimia dari kelas isoquinoline terutama rotenone. Rotenone  memberikan kesan toksik kepada sel neuron manusia. Ia boleh menghalang reseptor dopamine pada dos serendah 18 mikrogram per mL di dalam kajian piring petri (Annie, et al., 2002). Jika manusia dewasa mempunyai 5L darah, kandungan annonacin sebanyak 90,000 mikrogram, iaitu bersamaan dengan 90mg boleh memberikan kesan toksik kepada neuron manusia.

Walaubagaimanapun, harus diingat kajian dalam bentuk piring petri tidak semestinya diterjemahkan secara langsung ke atas manusia. Ada beberapa fakta yang perlu diterjemahkan iaitu  kebolehan sebatian annonacin dan rotenone di dalam sistem pencernaan manusia. Adakah sebatian ini kekal dalam bentuk asal sehingga sampai ke neuron otak manusia? Tetapi disebabkan sebatian kimia ini wujud dalam komposisi yang tinggi di dalam buah dan daun durian belanda, faktor keselamatan harus diambil kira sekiranya ada yang berminat untuk mengambil buah dan daun dalam kuantiti yang banyak dan secara berterusan.

Walaupun terdapat beberapaka kajian klinikal skala kecil terhadap ekstrak daun durian belanda untuk rawatan kanser dan diabetes, kajian masih belum konklusif untuk menunjukkan ia berkesan. Di samping itu, ekstrak yang dugunakan mungkin telah diproses dengan cara kandungan sebatian kimia yang memberikan kesan neurotoksik berada dalam komposisi yang rendah atau telah disingkirkan.

Sumber: https://www.drcheputeh.com/

Berkebun tepi rumah tak perlu ada tempat yang luas 2m x 0,5m dah boleh tanam banyak jenis sayuran, nak masak tinggal petik saja

Potong botol mineral kepada 2 bahagia dan tebuk lubang pada bahgian penutup dan leher botol (macam dalam gambar) menggunakan paku panas atau besi yang telah dipanaskan

Lubang pada penutup sebagai penyerap kelembapan atau air untuk melembapkan medium tanaman, manakala pada leher botol berfungsi sebagai sirkulasi oksigen untuk mengihindari akar dari cepat membusuk disamping menyingkirkan air yang berlebihan

Medium tanaman, guna tanah kpmpos dan baja NPK.

Boleh buka penutup botol kalau akar dah banyak

Pembajaan boleh dilakukan selepas tanaman mencecah usia 2 minggu. Sukatan 1 sendok makan baja larutkan dengan air 1,5 liter siram secukupnya seminggu sekali. Untuk tanaman yang akarnya telah melepasi botol atau dah mencecah permukaan air, baja boleh dilarutkan di dalam air dengan nisbah 1/4 sudu makan baja bagi setiap botol

Untuk tuai kangkung, hanya perlu potong bahgian atas sahaja, tinggalkan cabang atau daun paling bawah. Dalam tempoh 2 minggu dah boleh tuai baru

Untuk tuai 3T sayur sawi, salat, bak choi, bayam dan sebagainya, hanya perlu peting daun matang dan tinggalkan daun muda. Dalam tempoh seminggu dah boleh tuai lagi.

Ramai yang minat dan teringin sangat nak tanam sayur sendiri kan? Tapi ada beberapa perkara yang sentiasa menjadi alasan dan halangan. Antaranya ialah, tak ada masa, tak sempat nak siram, nanti pokok mati, peralatan nak berkebun mahal, tak ada ruang dan macam-macam lagi lah.

Ni, sini LAMAN impiana nak ajak semua tanam kangkung dengan tidak menggunakan modal yang tinggi, paling mudah di tanam, tak perlu ruang yang luas, tak perlu siram hari-hari dan yang paling penting, cepat dituai.

Berikut adalah langkah-langkah untuk tanam kangkung hanya dengan menggunakan besen dan penapis yang telah disediakan oleh Baja AB Plus Premium

1) Sediakan bekas untuk menakung air baja di bahagian bawah

2) Sediakan satu bekas berlubang-lubang kecil untuk bubuh biji benih kangkung. Pastikan saiz bekas tersebut lebih kurang sama.

3) Isikan air baja AB Plus sehingga melepasi sedikit dari dasar bekas yang berlubang-lubang. Taburkan benih-benih kangkung seperti di dalam gambar.

4) Tutupkan dengan kain gelap beberapa hari sehingga akar dan pucuk kangkung keluar (seperti taugeh)

5) Apabila pokok kankung sudah mempunyai daun, pokok kangkung sudah boleh diletakkan kepada cahaya matahari. (pastikan paras air kena kepada akar pokok)

6) Keadaan pokok kangkung apabila diletakkan di cahaya matahari secara terus.

8) Apabila sudah 3 ke 4 minggu pokok kankung sudah boleh di tuai dimasak belacan

Kentang, bukan lah pilihan tanam di malaysia. Barangkali, ramai beranggapan kentang hanya sesuai untuk iklim sejuk. Hakikatnya, kentang ditanam secara meluas di India. Ini bermakna, kentang juga sesuai dengan iklim Malaysia. Tapi, ada beberapa langkah yang perlu anda lakukan untuk memastikan kentang yang ditanam di Malaysia memunyai hasil tuaian lumayan tak kira sama ada di musim hujan mahupun panas memuncak.

Untuk mendapatkan hasil ubi kentang yang banyak, penyelengaraan memainkan peranan utama. Ia termsuklah:

Pemilihan benih
Ada 2 kaedah penanaman kentang. Sama ada dari umbisinya atau batang yang berakar. Untuk mendapatkan hasil ubi kentang yang berkualiti dan cepat, sebaiknya pilih ubi kentang yang sihat dan berkualiti. Ciri-ciri ubi kentang yang sesuai dibiakkan adalah fizikal kentangnya tidak kelihatan kecut dan mempunyai tunas yang banyak.

TIP: untuk menghasilkan tunas kentang yang cepat, susun kentang-kentang yang telah dipilih berpotensi untuk dibiakkan di dalam lompang telur. Simpan kentang tersebut di dalam kotak atau kabinet dapur yang gelap untuk beberapa hari.  Apabila tunas sudah mulah tumbuh. Ambil 3 tunas yang paling sihat dari sebiji ubi kentang dan potongkan

Persiapan medium
Medium siap campur yang terdapat di pasaran sesuai untuk digunkan sebagai tanah untuk tanam jagung. Selain itu, anda boleh hasilkan sendiri medium tanaman kentang dengan mencampurkan 1/3 bahagian kompos, 1/3 perlite dan 1/3 peat moss atau sabut kelapa siap proses.

Harus diingat, medium tanaman kentang perlu lah mempunyai saliran dan pengudaraan yang baik. Disamping itu, elak menggunkan medium tanaman yang mempunyai kandungan tanah liat kerana ia akan membataskan pertumbuhan ubi kentang

Proses Menyemai
Selepas mata tunas kentang telah dipilih, tiba lah masa untuk menyemai kentang ke dalam pasu. Posisikan tunas kentang menghadap ke atas dan timbus semua bahagian kecuali tunas. Tekan kan sedikit medium tanaman dan lakukan siraman segera

Keperluan siraman
Kentang memerlukan medium tanaman yang sentiasa lembap namun tidak menakung air. Untuk memastikan medium tanaman sentiasa lembap, letakkan sungkupan pada permukaan tanah.

Pencahayaan
Kentang memerlukan pencahayaan terus sekurang-kurangnya 6-8 jam sehari. Walaubagaimanpun, pokok kentang tidak tahan akan cuaca yang terlalu panas. Jika tiba musim panas, sediakan kawasan separa teduhan untuk tanaman anda

Tambak tanah
Apabila pokok kentang mula meningkat dewasa, Medium tanaman perlu di tambak menutupi pangkal pokok secara berkala. Ia berupaya merangsang penghasilan ubi kentang yang banyak.

Tiba masa tuai
Apabila kelihatan duan mula menguning di bahagian bawah pokok, ini menunjukkan kentang sedia untuk dituai.


Barang Lama Jangan Dibuang Ada Gunanya Sebagai Hiasan Taman

Bak kata pepatah “yang lama dikelek, yang baharu di dukung,” tanpa ada yang lama masakan ada yang baru. Pembaharuan gaya dan cita rasa manusia bergerak seiring dengan perubahan zaman. Justeru banyak elemen atau pun gaya hidup masyarakat zaman dahulu sedikit sebanyak semakin terus dilupakan dan ditinggalkan. Sungguhpun begitu tidak salah andai ingin menyuburkan kembali nostalgia zaman kanak-kanak dengan menjadikan ia sebagai salah satu hiasan di laman-laman kediaman.

Malah tanpa anda sedari ia mungkin tampil lebih signifikan berbanding dekorasi taman yang lain kerana tampil unik dan tersendiri. Secara tidak langsung, sebagai pemilik taman kita berjaya menghalangnya daripada terus pupus dan hilang ditelan waktu. Barang lama ini juga adalah memori yang akan sentiasa terpahat di minda malah mengingatkan kita akan asal usul budaya masyarakat sejak dulu hingga kini.

Kegunaan bahan dapur di kebun seperti cuka, baking soda dan pelbagai lagi umum dah tahu. Tapi, ada lagi satu bahan dapur yang mempunyai kebaikkan kepada tanaman yang IMPIANA baru baca hasil perkongsian di Balconygadenweb.com iaitu, tepung jagung. Berikut 5 kegunaan tepung jagung di laman

Jika sebelum ni impiana pernah kongsi tip untuk campurkan serbuk kayu manis dengan biji benih supaya tak diserang perosak. Kali ni, balconygardenweb.com berkongsi tip untuk pastikan biji benih cepat bercambah dengan mnggunakan tepung jagung. Sebelum semai, gaulkan sedikit tapung jagung bersama biji benih Ia akan menyebabkan biji benih sentiasa dalam keadaan hangat dan benih cepat bercambah

Tanah yang mengandungi pasir yang tinggi sukar untuk pembiakkan tanaman terutamanya dari jenis yang memerlukan kelembapan seperti sayuran. Cara untuk memulihkan struktur tanah berapsir agar mempunyai peganggan kelembapan yang tinggi adalah dengan mencampurkan sedikit tepung jagung ke dalam medium taanamn yang berpasir

Menurut North Carolina Agricultural and Technical State University tepung jagung berupaya mengubah struktur tanah

Campurkan 2 sudu tepung jagung ke dalam 1 gelen air siraman. Ia akan akan mengekalkan kelembapan di dalam tanah untuk tempoh yang lama. Namun teknik siraman ini tidak sesuai di lakukan setiap hari kerana ia akan merosakkan struktur tanah

Kadar urea yang tinggi akan menyebabkan tanah tercemar. untuk mengatasi masalah ni, taburkan tepung jagung pada bahagian yang tercemar untuk mengawal kesan tidak baals nitrogen pada permukaan tanah

Ia adalah kaedah paling efektif memusnahkan semut di kebun secara alami. Letakkan gula yang telah dicampur bersama tepung jaging berhampiran dengan sarang semut. Semut yang makan gula tersebut akan mengalami masalah pencernaan. Yang lebih menarik, sifat semut yang suka membawa makanan ke dalam sarang akan menyebabkan koloni tersebut mengalami masalah yang sama

Kebiasaanya, untuk tujuan pembiakan pokok pisang penggunaan anak pokok menjadi pilihan kerana ia lebih cepat untuk dituai. Tapi bagi pengusaha ladang yang memerlukan kuantiti anak pokok yang banyak dalam satu masa, kaedah ini sama sekali tak berkesan. Ini kerana, untuk penghasilan anak pokok, pokok pisang dewasa mengambil masa yang lama.

Jadi, kaedah terbaik dan efektif untuk penghasilan anak pokok pisang dalam kuantiti yang banyak dan cepat adalah melalui bonggol nya. Kebiasaan, dari bonggol yang telah di tebang pokok nya untuk tujuan di tuai, ia mampu menghasilkan lebih daripada 5 anak pokok dalam satu masa. Namun ia bergantung kepada jenis dan saiz bonggol pisang. Berikut adalah cara-cara penghasilan anak pokok pisang dari bonggol nya.

1. Pilih bonggol pisang yang betul-betul kelihatan sihat dan bersihkan dari segala kotoran termasuklah tanah dan akar-akar yang panjang. jangan risau, kalau akar nya tiada kerana pisang bonggol pisang masih boleh menyerap nutrisi yang dibekalkan

2. Potong bonggol pisang mengikut kesesuaian mata tunas. Kebiasaannya, saiz yang digunakan adala 12x12cm

3. Bonggol yang telah siap dipotong tadi direndam ke dalam larutan anti fungus, benomyl dan racun serangga selama 15 minit

4. Benih yang telah direndam boleh ditoskan dan terus disemai ke dalam medium semaian yang telah disediakan di dalam polybag. Untuk medium semaian bonggol pisang, ia memerlukan tanah yang mempunyai sliran yang baik. Oleh itu, medium serbaguna yang telah siap perlu dicampur dengan pasir apda nisbah 1:1

5. Semaian perlu disimpan di bawah tempat tertutup untuk tempoh 1 bulan. Setelah 1 bulan, barulah ia sesuai dipindahkan ke tempat terbuka.

6. Setelah anak pokok berusia 3 bulan, barulah ia sesuai ditanam terus di tempat kekal.

Sumber: www.galeritani.com

Geram kan tengok pokok bunga kertas orang dalam satu pokok ada pelbagai warna. Nak beli, harganya bukan main berpinar mata. Menggigil duit keluar dari poket. Tapi kalau dah minat, apa pun sanggup kan.

Sebenarnya, tidak lah susah untuk hasilkan pokok bunga kertas pelbagai warna. Ada 3 teknik kahwin atau cantuman pokok bunga kertas untuk hasilkan pelbagai warna.

Cantuman Baji
Ini antara teknik yang sentiasa menjadi pilihan kepada pembiak, pengusaha mahupun peminat bunga kertas. Teknik ini lebih mudah dan 80% berhasil. Ia menggunakan pucuk yang muda dari jenis berbeza dicantumkan pada pucuk penanti yang merupakan pokok utama melalui belahan pada ranting pucuk. Lebih mudah, anda tengok video yang disediakan.

Cantuman Sisi
Teknik ini menjadi pilihan pengusaha dan peminat bunga kertas di Thailand. Ia merupakan teknik yang sedikit sukar kerana perlu melakukan cantuman pada bahagian batang kulit atau dahan yang telah matang.

Selain itu juga, teknik ini berisiko memberi ancaman penyakit kepada pokok terutamanya jika bahagian kulit yang dipotong untuk tujuan cantuman tadi tidak dijaga baik. Tapi yang menariknya, teknik ini sesuai untuk dilakukan pada bahagian akar pokok. Ini bersesuaian untuk peminat bonzai yang kerap mereka bentuk dan ingin memberi kelainan kepada pokok bunga kertas mereka.

Tapi jika kedua-dua teknik ini masih gagal, pilihan terakhir adalah dengan menggunakan teknik gabungan

Gabungan
Kaedah ini perlu dilakukan ketika pokok masih kecil maupun muda. Dalam satu pasu ditanam beberapa jenis atau warna bunga kertas secara rapat. Perlahan-lahan batang yang lembut di didik untuk melentur supaya kedudukan bunga yang dihasilkan tersusun secara harmoni. Nanti tidak ada lah sebelah warna putih, sebelah warna kuning dan sebelah lagi warna ungu.

Nak nampak ia macam pelbagai warna bercampur anda perlu tentukan arah pergerakan melalui lenturan dahan dan batang pokok. Untuk mengekalkan posisi lenturan tersebut, ikat dengan pita pertanian. Bila dah besar, pokok bunga kertas tadi akan kelihatan seperti satu.


Penggunaan Rona ‘Moss Green’ Dan Putih Menghiasi Kediaman Indah

Ciri-ciri kediaman idaman ramai sudah tentunya mempunyai ruang yang selesa, tenang dan santai sesuai dengan fungsi rumah itu sendiri. Selain sebagai tempat berteduh, rumah juga merupakan sebuah santuari buat pemilik untuk merehatkan fizikal dan minda. Oleh kerena itu, pemilihan konsep dan susun atur ruang perlu diberikan perhatian agar seiring dengan fungsi sebuah rumah.
Impiana kongsikan sebuah kediaman yang di dominasi rona hijau lumut atau moss green serta dipadankan bersama warna putih.

Jika dilihat dengan teliti, pemilik konsisten dengan pemilihan warna bermula dari bahagian luar rumah, higgalah ke setiap ruang. Selain hijau dan putih, warna coklat pada sofa, lantai serta beberapa aksesori lain juga telah dapat mengharmonikan suasana ruang yang menimbulkan rasa tenang dan santai.

Kehadiran tumbuhan hijau berlainan jenis di beberapa sudut kediaman ini juga telah menambah seri dan juga dapat membersihkan udara.

MERAH JAMBU PUCAT MEMBAWA IRAMA ROMANTIS

Bertemasya dengan rona merah jambu. Pilihan berani kepada anda yang berjiwa bebas dan penyayang. Mungkin bunyinya lucu, merah jambu merupakan antara warna yang menjadi kegilaan ramai sejak zaman berzaman. Anda yang mungkin mempunyai  anak perempuan sudah pasti tidak asing dengan warna seumpama ini. Selalunya merah jambu dikatakan warna keanak-anakan dan warna ‘manja’

MERAH JAMBU  ASLI, ELEGAN SEKALI

Namun dengan percaturan yang bijak, merah jambu boleh membawa pelbagai persepsi. Dari merah jambu pucat ke merah jambu lantang memancar. Kita boleh melihat gaya klasik menawan yang mempersonakan ibarat pemerah pipi klasik. Atau gaya sezaman 80an yang lembut tetapi mempunyai gaya pop era tersebut. 90an juga memperlihatkan kekuatan merah jambu pantang dengan idea baru menuju era tahun 2000. Rona neon dan warna lantang menjadi sesuatu yang popular di kalangan anak muda ketika itu.

TIGA MERAH JAMBU BERBEZA KARAKTER

Rona merah jambu klasik yang mengasyikkan memberi kita satu gaya feminin yang seksi dan pada masa yang sama kontemporari. Merah jambu memberi kita satu kepuasan dan adakala tidak perlu banyak cukup sebuah sattee sudah memberi satu pesona pada ruang. Inilah dia kuasa merah jambu yang mampu menukar ruang yang kusam menjadi cantik tak jemu dipandang.

MERAH JAMBU KRIM PASTEL DAN TERANG

Ramai pemilik yang berhasrat untuk menyewakan rumah mereka tapi ragu-ragu kerana susah nak percayakan orang lain. Lebih lebih lagi sekarang banyak yang heboh tentang penyewa yang tidak bertanggungjawab menghancurkan harta benda pemilik kemudian hilang tanpa jejak. Sedih dan peritnya hati bila dah amanahkan rumah pada penyewa tapi itu balasan yang mereka beri. Sudah lah sewa bulanan tidak dibayar, rumah pula jadi tunggang terbalik gara gara ‘penyewa dari neraka’ ini. Pemilik juga perlu menanggung kerugian fizikal yang banyak untuk membaik pulik rumah.

Jadi, buat anda yang trauma mendengar cerita ngeri penyewa-penyewa ini, ada satu lagi cara boleh anda lakukan untuk memastikan anda boleh terus mendapat income melalui rumah yang tidak anda diami. Tukarkan rumah anda menjadi homestay yang boleh disewakan mengikut hari dan sudah tentunya ianya lebih mudah untuk diselenggara.

Menurut Encik Nordin Mohd Salleh, pangsapuri 900 kaki persegi ini pernah didiaminya sebelum dijadikan homestay kerana berpindah ke destinasi yang berhampiran degan tempat kerja beliau dan isteri. Unit ini sebenarnya merupakan pejabat jualan kediaman kawasan tersebut, jadi pintu masuknya agak berbeza dan istimewa.

Berpandukan konsep moden kontemporari, pemilik telah memilih warna putih, hitam serta merah membuatkan ruang tampak elegant. Ruang tamu hanya diisi dengan perabot yang betul betul perlu sahaja kerana pemilik tidak mahu trafik laluan terganggu. Kediaman beliau juga dihiasi dengan tumbuhan hijau yang diletakkan di pintu masuk supaya homestay ini nampak lebih menarik dan tenang.

Menurut penyampai radio ini lagi, beliau mahu pangsapuri miliknya ini memberi keselesaan kepada bakal penyewa. Biarpun ruang kecil, tetapi jika pandai menghias dengan berani dan terarah maka rumah tersebut akan tetap nampak menarik. Perancangan juga penting untuk memastikan kediaman tidak nampak serabut. Setiap orang berhak memiliki rumah idaman tidak mengira apa saiz, besar atau kecil.

Ramai beranggapan untuk menghias rumah memerlukan tenaga kerja yang ramai, kalau yang membantu itu sanak saudara mungkin upahnya belanja makan dan minum selepas siap segala kerja deko tetapi lain pula halnya kalau kita mengupah pihak lain untuk membuat pemasangan, perlunya membayar kos tenaga kerja dan pelbagai lagi kos tambahan.

Untuk mengisi masa lapang, dia banyak merujuk laman web dekorasi rumah dan gabungkan dengan ilhamnya yang tersendiri. Selain itu, pemilik kediaman ini hanya memilih konsep hiasan minimalist berikutan masih belum mendirikan rumah tangga dan suka dengan tema yang simple serta tidak serabut.

Menurut perkongsian gambar daripada tuan rumah, penulis amat terkejut dengan hasil dekorasi rumah ini kerana setiap ruang kediaman tidak dibiarkan kosong tanpa hiasan. Daripada ruang parkir hadapan rumah hinggalah ke dapur, ada sahaja idea bijak pemilik untuk mencatikkan rumah.

Dari porch, pemilik banyak meletakkan tumbuhan segar dan juga sebuah bangku untuknya berehat sebentar sebelum masuk ke rumah atau memakai kasut sebelum meninggalkan kediaman. Pemilik nampaknya seorang yang amat sukakan material asas kayu kerana di ruang tamu pemilik banyak menggunakan perabot kayu seperti sofa kayu, tv kabinet dan juga kemasan lantainya bercorak urat kayu dipasang dari ruang tamu hingga ke dapur.

Bahagian hallwaynya tidak dibiarkan kosong selepas ditampal dengan wall sticker foam bercorak batu-bata dan serinya ditambah lagi dengan menggantung frame gambar. Walaupun bujang, itu tidak bermakna dapurnya dibiarkan begitu sahaja, terdapat sebuah meja makan 6 tempat duduk untuk beliau dan tetamu dan juga meja kaunter.

Sebelum

Selepas


7 Idea Kreatif Elak Balkoni Jadi Tempat Sidai Kain

Tip IMPIANA pada kali ini khas untuk semua pemilik kediaman yang mempunyai balkoni. Tidak kiralah sebesar mana pun ruang balkoni anda, dekor tetap dekor.

Amat sedih apabila kita lihat mahligai indah yang mempunyai pemandangan cantik tetapi dibiarkan begitu sahaja tanpa hiasan yang sesuai sehinggakan ianya dibiar kosong begitu sahaja serta menjadi tempat sidaian kain basahan.

IMPIANA kongsikan beberapa idea balkoni menarik dan praktikal agar anda boleh merenovasikan balkoni anda menjadi segar dan sedap mata memandang, jangan sampai ruang tamu serta dapur cantik, tetapi balkoni hambar.

1) Susun atur sofa L Shape di balkoni

Jangan ingat ruang tamu sahaja anda boleh letak L-Shape sofa, di balkoni juga anda boleh muatkan sofa ini dengan memilih secara teliti mengikut ukuran saiz balkoni yang anda miliki. Pulang kerja selain daripada melepak di ruang tamu, balkoni juga berupaya untuk menjadi ruang rehat yang memuaskan disulami angin bayu.

2) Ruang pejabat mini

Untuk pemilik kediaman balkoni bukan open air, anda boleh jadikan ruang balkoni anda ruang pejabat mini. Di kala anda tidak punyai idea yang bernas, apa kata rehat sebentar sambil menghirup secawan kopi sambil menikmati pemandangan indah. Mana tahu, tiba-tiba pelbagai idea awesome datang. Who knows!

3) Makan malam romantik

Dari berbelanja mewah di restoran hanya untuk makan malam romantis, lebih baik anda masak sendiri hidangan serta juadah dan fully utilized balkoni kediaman anda untuk menyambut hari istimewa bersama pasangan. Percayalah, pasangan anda lebih menghargainya daripada berbelanja besar di restoran mewah. Hari-hari lain anda boleh jadikan ianya sebagai ruang makan tidak kira sarapan atau makan tengahari. Ianya milik anda, tidak perlu book table pun.

4) Merasai pengalaman Marakesh, Morocco di balkoni sendiri

Untuk mereka yang gemarkan idea dekorasi timur tengah. Anda boleh pasangkan ruangan balkoni dengan lampu malap yang cukup untuk menerangi ruangan balkoni. Hanya tambah sofa yang selesa dan pastinya jug Shisha untuk menambahkan lagi elemen timur tengah. Jangan lupa untuk pasang sliding door kedap udara. Anda pastilha tidak mahu cemari ruang tamu anda dengan asap shisha sehingga menimbulkan ketidakselesaan tetamu yang berada di dalam.

5) Cucuk tanam di tengah kota

Idea biasa tetapi menarik untuk dilaksanakan di balkoni anda. Jadikan ianya ruang untuk anda bercucuk tanam secara kecil. Anda boleh tanam cili, daun sup, daun pandan, daun kari, kunyit, pokok selasih, daun kesum, serai dan sebaginya lagi. Tetapi ingat, anda kena jaga dengan betul segala tanaman yang diusahakan, takut nanti balkoni anda menjadi sarang untuk tetamu yang tidak diundang.

6) Rumah untuk si comel

Daripada kita biarkan si comel duduk di luar rumah dan berpotensi besar untuk diganggu penduduk lain, apa kata anda gunakan balkoni anda sebagai taman permainan buat kucing kesayangan anda. Mereka akan bebas daripada gangguan haiwan lain serta orang ramai pun tidak akan mengata jika mereka membuang air besar. Kucing anda, tanggungjawab anda.

7) Parti BBQ di balkoni

Siapa kata nak anjurkan parti BBQ di rumah kondominium atau apartment tidak sesuai. Kalau persiapan keselamatan anda mantap, ianya tidak menjadi masalah. Yang penting anda kena pastikan pemisah antara balkoni dan ruang dalam kediaman adalah sliding door yang kedap udara. Tinggal di kediaman kompak, persiapan BBQ anda juga seharusnya berskala kecil untuk tetamu yang tidak ramai.

Bagaimana dengan paparan yang IMPIANA sajikan, jika anda berpuas hati, realisasikannya mengikut kreativiti anda dan jangan lupa untuk tag FB page IMPIANA agar idea menarik anda dapat diikuti oleh pembaca lain. Salam dekorasi!

Pasti ramai tidak menduga terdapat spesies pokok hutan yang begitu unik kerana mempunya permukaan batang berwarna-warni seperti pelangi secara semula jadi . ia adalah Eucalyptus delgupta juga dikenali sebagi Rainbow eucalyptus, Mindanao gum atau Rainbow gum. Eucalyptus berasal daripada famili Myrtaceae dan ianya banyak ditemui di kawasan hutan hujan Mindanao, Filipina serta merupakan tanaman beriklim humid tropika. Dikategorikan sebagai pokok bersaiz besar, batangnya boleh tumbuh sehingga 6 kaki lebar dan 200 kaki tinggi.

Keunikan utama spesies Eucalptus delgupta ini terletak kepada kepelbagaian warna yang terdapat di bahagian kulit batangnya, menyerupai warna pelangi. Ia merupakan spesies pokok teduhan yang amat menarik malah bagaikan berada di sebuah dunia pari-pari apabila berada di dalam hutan dikelilinginya. Melihatkan pokoknya sahaja sudah menggamit hati ini untuk mendekati spesies unik yang jarang ditemui.

Sebenarnya spesies pokok ini mempunyai beberapa proses sepanjang tumbesarannya. Eucalyptus delgupta bertukar warna melalui penggantian kulit batangnya. Asalnya, kulit pokok ini licin, namun akan bertukar menjadi kasar dan mudah merekah semasa proses menggantikan kulit. Sebaik sahaja kulit luar di bahagian batangnya tertanggal, lapisan hijau muda akan kelihatan. Warna ini akan bertukar ke warna hijau pekat, biru, biru kundang, merah jambu, oren, merah, jingga dan kembali ke warna kelabu. Bila pusingan warna terakhir terjadi, kulitnya akan tertanggal sekali lagi dan proses pertukaran warna ini akan berulang dan berterusan. Proses lapisan kulitnya tertanggal pada masa yang berlainan dan di bahagian yang berlainan menjadikan ianya sentiasa diliputi oleh pelbagai warna pada setiap masa. Tidak keterlaluan dinyatakan bahawa batang pokok itu seakan-akan disapu dengan ratusan sapuan berus cat yang menyerupai warna pelangi, seolah-olah sebuah lukisan hidup.

Di samping keunikan tersebut yang menjadikan spesies ini amat bernilai untuk dihargai, ianya mempunyai kegunaan lain seperti boleh diadaptasi dalam reka bentuk landskap dan sebagai agen pencegahan penyakit malaria. Selain daripada itu, ia juga biasa digunakan dalam industri penghasilan kertas. Namun yang uniknya ialah kertas yang dihasilkan hanya berwarna putih dan bukannya pelbagai warna seperti kulit batang pokok tersebut. Kayunya pula boleh dijadikan perabot dan kabinet. Anehnya, bila ditebang dan diolah ke bentuk tertentu, corak-corak terang yang kelihatan sebelum itu akan hilang. Tetapi kayunya masih menampakkan tanda-tanda kehadiran warna kelabu dan hijau.

Spesies ini gemar kepada cahaya matahari. Oleh itu, ia tidak sesuai ditanam di kawasan yang bermusim. Sebaliknya ia akan tumbuh subur di kawasan yang terdapat taburan hujan yang tinggi, melebihi 150mm sebulan. Atas alasan ini, ianya ditanam secara meluas di kawasan beriklim khatulistiwa. Namun begitu, Eucalyptus delgupta tidak mampu bertahan di kawasan yang kerap dilanda banjir dan amat sensitif kepada kebakaran. Ia juga boleh ditanam di negara-negara sejuk tetapi mempunyai toleransi yang rendah kepada salji.

Spesies ini merupakan salah satu spesies flora yang paling menakjubkan. Ia umpama magis alam yang tidak terlintas di fikiran manusia mampu wujud dan hidup dengan baik di atas muka bumi ini. Justeru hargai dan cintailah alam dan tumbuhan kerana sekali ia pupus kita tidak mungkin akan menemui penggantinya lagi.

Siapa sahaja yang suka atau berasa gembira jika barangan elektrik kelengkapan rumah seperti mesin basuh pakaian yang dibeli cepat rosak dan jangka hayatnya tidak tahan lama, betul tak?

Baru-baru ini, ada seorang wargamaya yang pernah menceburi bidang kejuruteraan elektrik, mekanikal dan pembinaan telah berkongsi tip bagaimana untuk menjaga mesin basuh pakaian supaya jangka hayatnya lebih tahan lama.

Bagi anda yang ingin mengetahui bagaimana caranya, boleh mengikuti tip dan kaedah yang perlu anda lakukan seperti yang tertera di bawah:

1. Jangan bebankan mesin basuh dengan terlalu banyak pakaian setiap kali membasuh. Kalau boleh, ikut saranan yang telah ditetapkan oleh pengeluar mesin tersebut.

2. Sesekali matikan suis soket lepas guna sebab risau jika terlalu lama mesin basuh berada dalam keadaan standby, computer board akan menjadi semakin panas. Maka oleh itu, selepas habis menggunakan mesin, sebaiknya suis soket ditutup.

3. Dalam sebulan sekali masukkan air panas kira-kira selepas 5 minit dijerang kedalam tub mesin. Kemudian, ON kan mesin dalam jumlah mode basuhan minima bagi mencuci tub dan saluran buang air. Ini bagi mengelakkan tersumbat yang boleh merosakkan injap buang.

4. Andai kata putaran mesin semakin lemah dari sebelumnya bermakna belting telah longgar. Kalau pandai, anda gunakan spanar kemudian tegangkan dibahagian bawah mesin. Jika anda tidak mahir, maka upahlah sesiapa yang lebih mahir untuk membaikinya. Kos upah biasanya sekitar dalam RM10-20 sahaja.

5. Andai kata aliran air masuk mesin basuh semakin perlahan, sila buka bahagian paip air masuk, berkemungkinan filter anda mungkin sudah tersumbat.

6. Jika aliran air masuk okey tetapi air tidak keluar bermakna valve buang air tersekat atau mungkin tersangkut dengan objek keras seperti duit syiling dan sebagainya.

Semoga perkongsian ini boleh dijadikan sebagai panduan kepada anda semua, dan diharapkan anda lebih cermat menggunakan peralatan elektrik supaya dapat memanjangkan lagi jangka hayat peralatan tersebut untuk diguna pakai.

Kredit: Facebook Ridzuan Alfattani

Terdapat pelbagai punca dan tanda rumput di laman telah diserang kulat. Antaranya rumput kelihatan keperang-perangan seakan-akan hampir mati, warna yang tidak sekata dan sebagainya. Apabila ia mula menyerang di laman, masalah kulat ini tidak mudah untuk dirawat. Namun dengan amalan penjagaan rumput yang betul, perkara tersebut dapat dielak dan boleh dirawat dengan mudah pada peringkat awal.

Punca kulat menyerang rumput di halaman

Secara semula jadinya kawasan yang berumput akan menjadi tempat habitat kegemaran beberapa jenis fungus dan spora. Namun, kondisi dan tekanan persekitaran akan menyebabkan fungus dan spora tersebut bertukar menjadi ancaman kepada rumput di laman. Antara punca utama yang boleh mengundang penyakit kulat pada rumput di laman adalah:

Jenis-jenis penyakit kulat yang sering menyerang rumput di laman

Terdapat beberapa jenis kulat yang akan memberi impak buruk terhadap rumput di laman. Ia amat mudah dikenal pasti kerana ia menyerang pada waktu dan jenis rumput yang tertentu. Sebelum rawatan kulat dilakukan, beberapa perkara perlu dikenal pasti antaranya kadar pengamatan cuaca, punca dan jenis kulat yang menyerang. Setiap jenis kulat memerlukan rawatan yang berbeza. Jika jenis kulat dapat dikenal pasti lebih awal, ia akan memudahkan proses rawatan.

Simptom:

Pencegahan dan kawalan

Simptom:

Pencegahan dan kawalan:

Simptom:

Pencegahan dan kawalan

Simptom:

Pencegahan dan kawalan

Simptom:

Pencegahan dan kawalan:

Punca dan simptom :

Pencegahan dan kawalan:

Punca dan simptom:

Pencegahan dan kawalan:


Petani Muda Ini Ajar Cara Atasi Lalat Putih Tanpa Menggunakan Racun Kimia

Lalat putih atau whitefly adalah dari family Aleyrodidae. Lalat putih biasanya makan bahagian bawah daun tumbuhan dengan menghisap cecair atau nutrisi daun. Bila terlalu banyak lalat putih yang menghisap dan tiada kawalan serangga perosak dilakukan secara berkesan ini akan menyebabkan daun lama kelamaan akan lumpuh dari membuat fotosintesis. Anda semua pasti tahu bertapa penting fotosintesis terhadap pokok?

Kesan dari lalat putih
1. Pokok menjadi kurang daya tahan penyakit
2. Lalat putih ini membawa beberapa jenis virus pokok
3. Selepas menghisap lalat putih ini akan merembeskan cecair melekit yang menyebabkan daun jadi hitam

Cara mengatasi
1. Sembur air dgn aliran yg kuat ini akan mengganggu sarang pemusnah ini. Secara tidak langsung mampu menyekat pembiakkannya
2. Penggunaan minyak semambu mampu menghalau lalat putih ini dan secara tidak langsung kawalan secara biologi melalui ladybugs dan larva lacewing akan memakan telur nya..
3. membuat pruning terhadap pokok yg terlalu lebat daun nya
4. Kalau cara saya pakai minyak semambu dgn bawang putih sahaja dan hasilnya “Tip top”

Risau tengok timun dan tomato rosak begitu sahaja walaupun masih muda. Apa yang berlaku? Rutin penyelenggaraan seperti membaja, meracun dan sebagainya telah dilakukan secara berkala. Tetapi kenapa masih ada masalah? Keadaan ini kebiasaanya disebabkan oleh dua faktor iaitu serangan bekteria Clavibacter michiganensis, virus atau fangus early blight.

Clavibacter michiganensis

Masalah ini dapat dikesan apabila melihat wujudnya permukaan seperti ulcer atau mata ikan pada permukaan buah. Penyakit ini dating dari tanah. Apabil tanah telah tercemar dengan bekteria Clavibacter michiganensis, ia akan memberi kesan pada keseluruah pokok. Cara penyelesaiannya adalah dengan memusnahkan tanaman yang di jangkiti sebelum ia merebak kepada tanaman yang lain.

Cara untuk memusnahkan tanaman yang dijangkiti Clavibacter michiganensis adalah melalui cara pembakaran dan buangkan abunya. Jangan di jadikan sebagai bahan kompos kera ia akan memberi kesan terhadap tanaman lain pula. Medium tanamannya pula sebaiknya tidak digunkan lagi atau dibiarkan tanpa sebarang tanaman

Fungus early blight

Jika terdapat bahagian daun muda yang mula menguning, ia menunjukkan tanaman anda diserang fangus Alternaria solani yang menyababkan masalah Early blight. Jika tanaman anda mengalami tanda-tanda ini, elak melakukan pusingan tanaman dari jenis yang sama di Kawasan yang sama

Selain daripada struktur penting untuk pembinaan kolan atau air terjun, tanaman air juga perlu bagi menyerlahkan water feature tersebut. Terdapat banyak kebaikan tumbuhan akuatik beroksigen (oxygenated), tanaman berlumpur (bog plants), tanaman air pinggiran (marginal plants) dan tanaman terapung (floating plant) ini.

Jenis tanaman ini telah terbukti berfungsi secara biologi untuk mengimbangi ekosistem kolam. Bagaimanapun, kebanyakan tanaman akuatik ini tidak menghasilkan bunga lalu menjadikan taman kurang menyerlah.

Jadi kali ini, IMPIANA akan senaraikan beberapa pilihan tanaman air pinggiran berbunga yang dapat membantu mengimbangi ekosistem sedia ada disamping menceriakan air terjun di halaman anda.

1. CANNA GLAUCA
Canna glauca menghasilkan bunga berbentuk rama-rama rona kuning dan kebiruan dengan sedikit palitan warna putih pada daunnya. Begitu juga spesies Canna yang lain, Canna glauca turut memerlukan cahaya matahari sepenuhnya. Cuma kelebihan Canna spesies ini adalah keupayaannya untuk hidup di dalam air. Daunnya yang lebar dapat dijadikan perlindungan buat ikan peliharaan di dalam kolam serta warna bunganya yang menarik menjadikan persekitaran taman lebih indah.

2. PONTEDERIA CORDATA

3. EICHHORNIA CRASSIPES

4.THALIA DEALBATA
antara tanaman air pinggiran berbunga yang boleh hidup di dalam air. Penggunaan container adalah digalakkan ketika penanaman invasive Thali dealbata kerana ia dapat mengelakkan akarnya mengganggu liner kolam.

5.LOBELIA CARDINALIS
Warna merah bunga Lobelia cardinalis dapat mengurangkan warna hijau senada pada taman air serta melembutkan struktur air terjun. Uniknya tanaman ini selain warna merah menyala bunga yang mencetuskan kelainan pada taman air, ia juga dapat menyingkirkan nitrogen, ammonia, nitrat dan mineral lain yang boleh menggalakkan pertumbuhan alga pada kolam melalui sistem biologi yang terdapat pada akarnya. Tanaman ini amat diperlukan untuk mengekalkan ekosistem pada taman air supaya rantaian ekologi di dalam kolam tidak terganggu serta menghasilkan pemandangan semula jadi di taman anda.

6. BACOPPA MONNIERI
Bagi melembutkan suasana taman air yang sedikit meriah dengan warna-warna terang bunga, kehadiran Bacopa monnieri dengan bunga halus berwarna putih menjadikannya lebih sejuk mata memandang. Bacopa monnieri ini mempunyai dedaun lebat berwarna hijau pekat memudahkan anda mengadunkannya bersama tanaman air yang lain. Berbeza dengan Canna, Pontederia dan Thalia yang bersaiz tinggi, Bacopa akan menjalar dan merimbun mengikut platform yang menanggungnya.

Secara keseluruhannya, kehadiran tanaman airyang berbunga dikawasan halaman merupakan suatu elemen yang sangat baik dari segi visual dan penggunaannya. Selain mewujudkan pemandangan dramatik ia juga memainkan peranan penting membantu memberikan keseimbangan kepada ekosistem landskap.

SUMBER GAMBAR : HASIL CARIAN GOOGLE

Sebenarnya, tak susah nak biakkan orkid. Lebih mudah, melalui keratan. Tapi teknik atau cara yang akan menentukan hasilnya nanti. Kebiasaanya, medium arang, batu bata dan sabut kelapa digunakan dalam penanaman orkid.

Tapi bila terlalu banyak digunakan, ia akan menyebabkan pasu berat. Jadi, anda perlu sediakan tali atau dawai gantung yang cukup kuat. Kalau taak, pasu mudah jatuh ketika digantung. Anda nak angkat pun berat.

Sebenarnya ada cara naak kurangkan penggunaan medium seperti arang dan batu batu. Nak tahu, ikut cara semaian yang telah dikongsikan oleh AbangYop OrchidHunter

1.Pilih pokok yaang diambil benih. Ciri-ciri utama yang perlu diambil kira adaalh pokok tersebut mempunyai banyak daun dan terhindar dari sebarang penyakit kronik. Maksud rinkasnya adalah, pokok tersebut wajib dalam keadaan sihat. Pilih 3 batang dari pokok induk untuk dijadikan sebagai benih pokok baru. Boleh sahaja 1 atau 2, tapi 3 pokok lebih kuat dan cepat stabil.

Gunakan cutter yang tajam dan telah dibersihkan bagi mengelak keratan rosak dan mudah dijangkiti penyakit. Sapukan sedikit racun kulat pada bahagian yang dipotong.

2. Ini 3 pseudobuld yang telah di potong dari induk tadi

3. Potong hampir semua akar pada benih keratan. Jangan khuatir, bila akar lama dibuang, ia akkan menggalakkan pertumbuhan akar baru

4. Pastikan pasu yang digunakan mempunyai lubang udara pada bahagian dinding. Kalau tak jumpa pasu macam tu, boleh guna drill atau paku panas untuk tebuk sendiri lubang pada dinding pasu. Ia bertujuan memberi ruang pada akar baru menyelinap keluar dari pasu disamping menjadi lubang udara serta mempercepatkan aliran air hujaan atau siraman keluar dari pasu.

5. Inilah teknik yang dikatakan jimat serta meringankan pasu. Bahagian dasar pasu diletakkan polystyrene

6. Lepas itu, baru lah arang dan batu

7. Selesai sediakan bekas semaian, masa untuk tanam keratan benih tadi. Caranya, bukan timbus pangkal keratan dengan arang atau batu. Hanya perlu letak sahaja keratan tersebut di atas timbunan medium tadi

8. Ikat buld atau daun pada tali atau dawai gantung supaya stabil sementara menunggu akar baru mengikat

9. Boleh lah siram dan letakkan di bawah teduhan


Menggunakan Fabrik & Produk Buatan Dari Luar Negara, Jenama Emilyn Interior Design Sangat Bermutu Tinggi

Mungkin ada segelintir di kalangan anda yang masih belum mengenali dengan lebih dekat jenama Emilyn Interior Design ini, tetapi tahukah anda jenama ini merupakan salah satu jenama pereka hiasan dalaman yang terbaik di Malaysia.

Sebagai jenama pereka hiasan dalaman, Emilyn Interior Design optimis menyediakan pelbagai servis kepada para pengguna seperti khidmat nasihat pakar hiasan dalaman, pembuatan dan pemasangan langsir serta kertas dinding.

Bukan itu sahaja, Emilyn Interior Design turut menyediakan perkhidmatan pembuatan kemasan fabrik sofa dengan pelbagai rekaan yang menarik dan cantik mengikut citarasa anda.

Apa yang menariknya lagi mengenai rangkaian produk dan perkhidmatan oleh Emilyn Interior Design ini, bagi mahu memberikan yang terbaik kepada para pengguna jenama ini telah menggunakan fabrik dari luar negara.

Jangan ada yang tidak tahu, Emilyn Interior Design ini bukan sekadar calang-calang menggunakan fabrik dari luar negara semata-mata, tetapi produk yang telah digunakan adalah buatan dari negara Eropah. Hebat bukan?

Oleh itu, rangkaian produk jenama Emilyn Interior Design ini sememangnya berkualiti dan bermutu tinggi. Jadi, sudah pasti anda sebagai pengguna jenama ini akan mendapatkan servis perkhidmatan yang terbaik dan dijamin berpuas hati.

Antara jenis fabrik yang tersedia di Emilyn Interior Design adalah Acacia, Estelle Prestige, Acacia Prestige, Prestigious Textiles, Jotex dan pelbagai lagi.

Selain itu, bagi hiasan kertas dinding pula, jenama ini sememang pakar dalam menghasilkan rekaan hiasan dalaman yang berkonsepkan gaya Eropah seperti Art Nouveu/Art Deco, Klasik, Moden dan Moden Kontemporari.

Cili kering, memang pijar mulut di buatnya jika tersalah pilih. Patutlah terdapat pelbagai bentuk cili kering di pasaran. Rupanya setiap satu diperbuat dari jenis cili yang berbeza. Setiap satunya tahap kepedasannya pun tak sama.

Pedas tak apa, tapi kalau tersalah pilih masakkan anda boleh rasa pijau. Memang tak enjoylah nam menjamu selera bila hidangan yang berasaskan cili kisar tadi pedas melampau sampai boleh buat orang menangis.

Selain itu juga, ada yang berkongsi cara untuk hilangkan rasa pedas ketika menghasilkan cili kisar.

Kalau nak kurang kan pedas cili kering time masak,rebus cili dengan air panas dan tos kan air lada,lepas basahkan dengan air sejuk ,strain biji lada ,kalau xbuang biji lada akn tambah pedas

Lipas, rumah bersih macma maan pun tetap ada. Habitat yang sesuai untuk lipas adalah kawasan yang gelap dan lembap seperti dalam almari dapur. Ditambah pula dengan sumber makanan yang banyak. Lagi lah sesuai menjadi tempat pertapaan lipas dalam tempoh yang lama.

Kebiasaannya, habitat lipas adalah di dalam almari dapur, almari baju dan sofa. Macam tak percaya kan sofa? bagi sofa lama yang mempunyai struktur kosong, kebiasaanya ia menjadi habitat paling digeamri lipas terutamanya apabila sofa tersebut jarang di pindahkan . Kalau nampak kewujudan habuk hitam di bawah sofa, itu petanda lipas sudah mula bersarang.

Selain penggunaan racun serangga yang mungkin akan mengundang bahaya kepada kesihatan tanpa anda sedari, apa kata guna resepi mudah dari bahan dapur yang memang mujarab ni.

BAHAN BAHAN :
1 sudu makan baking soda
1 sudu makan gula

CARA-CARANYA:
Mudah sahaja, campurkan kedua-dua bahan tersebut di dalam satu bekas dan gaul rata. Letakkan atau taburkan bahan campuran tadi di tempat yang anda rasa berpotensi menjadi tempat laluan lipas.

NOTA:
Gula akan menarik minat lipas untuk makan dan baking soda ni akan membunuh lipas secara seny

Mungkin ramai yang sudah tahun dan maklum akan khasiat kulit telur kepada tanaman dan ramai yang telah mempraktikkannya. betul kan

Kulit Telur Sebagai Baja Organik sebenarnya mempunyai khasiatnya yang tersendiri kepada tumbesaran pokok kita. kalsium yang terdapat dalam kulit telur ini mampu mempercepatkan proses tumbesaran pokok. Pokok apakah yg paling banyak memerlukan kalsium? salah satunya adalah tomato

Selain itu, bayam juga memerlukan kalsium yg tinggi untuk tumbesarannya. pokok lain yg saya tidak sebutkan jg boleh dibajakan dgn kulit telur. kulit telur juga dikatakan mampu mengawal kehadiran siput kebun. apakah reasonnya? ini adalah kerana ketajaman yg ada pd kulit telur itu sendiri. sekiranya kita menabur kulit telur di sekitar pokok,siput akan menyerah kalah kerana jika badannya yg lembut terkena serpihan kulit telur, mmg amat perit bg seekor siput

kulit telur juga mampu meneutralkan tanah&mengurangkan asid pd tanah. dgn ini ia mampu menyuburkan lgi tanaman kita

Baik, bagaimana nk sediakan baja dari kulit telur ini? caranya senang sahaja. cuma prlu basuh dgn bersih,keringkan, hancurkan dan kemudian bolehlah ditabur disekitar tanaman kita. sekiranya kita menanam utk kegunaan sendiri ,boleh cuba kaedah yg senang ini tanpa perlu hbskn wang untuk membeli baja. atau boleh jadikan ini sebagai tambahan kpd baja yg telah kita beli. xsalah mencuba kan

selamat mencuba
*info ini saya perolehi dari pembacaan&pengalaman saya. sama2 berkongsi ilmu

Selain itu, kulit telur juga dikatakan elok untuk merawat kulit muka yang bermasalah. Mari ikuti kegunaan kulit telur yang tak pernah kita terfikir pun!

Tanah yang mempunyai pH yang rendah biasanya mengandungi kandungan kalsium yang rendah. Menaburkan kulit telur yang telah dihancurkan pada permukaan tanah tersebut akan meningkatkan kandungan pHnya tersebut. Ini sesuai bagi taman yang mempunyai tanah jenis berasid. Jadi, penambahan kulit telur akan bertindak sebagai suplemen yang akan menyuburkan tanaman.

Kaedah: Hancurkan kulit telur sehingga halus bagi mempercepatkan penyebaran kalsium kepada tanah. Taburkan secara sekata di sekitar tanaman ataupun digaulkan bersama bahan kompos.

Gunakan kulit telur sebagai bekas penyemaian biji benih. Selain daripada bersifat keras dan mampu menampung tanah, kandungan kalsium yang terdapat pada kulit telur juga dapat membantu tumbesaran biji benih.

Kaedah: Kulit telur dibersihkan terlebih dahulu, kemudian medium penanaman 2:1:1 (2 tanah loam, 1 bahan organik: 1 pasir) dimasukkan separuh daripada ruang telur. Masukkan biji benih dan tunggu sehingga bijih benih bercambah. Seterusnya boleh dipindahkan ke dalam pasu yang lebih besar.

Apabila memiliki taman yang menghijau dan subur pasti menggamit serangga penghisap darah, nyamuk.  Pembaca mesti pernah melihat lilin jenis ini dijual dipasaran. Lilin yang diperbuat daripada serai wangi ini mampu menghalau nyamuk serta serangga perosak di kediaman anda. Buat sendiri lilin ini menggunakan kulit telur sebagai bekas acuan. Letakkan lilin ini di atas meja ruang tamu, anjung atau decking untuk membantu mengurangkan serangan nyamuk dan serangga lain.

Kaedah: Pecahkan telur di bahagian paling atas. Cuci kulit telur sehingga bersih. Keringkan dan masukkan serai wangi dan lilin yang telah dipanaskan.

4. Masker wajah

Akhir sekali, kulit telur juga boleh membantu merawat beberapa masalah kulit serta melicinkan kulit wajah.

Masukkan serbuk kulit telur ke dalam cuka epal dan rendamkan ia selama beberapa hari. Kemudian, sapukan campuran tadi pada kulit yang gatal.


Pokok Betik Dalam Pasu Tumbuh Rendang Tapi Berbuah Lebat, Ini Rahsianya

Pokok betik adalah antara pilihan tanaman berbuah yang paling mudah dan senang untuk ditanam. Betik atau nama saintifiknya Carica papaya berasal dari kawasan yang mempunyai iklim tropika. Sebab itu, pokok betik walaupun dalam semak tetap masih boleh hidup.

Kalau nak tahu, pokok betik pun antara tanaman yang paling mudah untuk di tanam dalam pasu. Ini keperluan untuk tanam pokok betik dalam pasu:

SAIZ PASU
Untuk penyediaan awal bagi tujuan menanam betik dalam pasu, anda perlu sediakan bekas tanaman. Pastikan bekas yang dipilih mempunyai lingkaran antara 18 hingga 22 inci manakala kedalamannya 12-15 inci dan lengkap dengan lubang saliran.

MEDIUM TANAMAN
Seperti biasa, medium tanaman adalah kunci utama kepada kesihatan pokok, untuk pokok betik pastikan medium tanaman yang disediakan mempunyai ciri-ciri seperti berikut:

SEMAIAN
Lebih mudah jika anda semai terus biji benih betik di dalam pasu atau untuk dapatkan hasil lebih cepat dan mudah, ambil anak pokok dari induknya melalui kaedah tut. Dengan kaedah tut, pokok betik bersaiz besar pun sesuai untuk di tanam di dalam pasu.

SIRAMAN
85% dari keseluruhan kandungan di dalam pokok betik adalah air. Oleh itu, tanaman ini memerlukan kadar air yang tinggi setiap hari untuk membekalkan keseluruhan keperluan pokok.

Untuk peringkat awal tanaman menjelang menjadi stabil dan matang selepas ditanam, pokok betik memerlukan jumlah air yang banyak. Banyak bukan bermaksud air nya bertakung. Jika bertakung ia akan mengancam nyawa pokok. Menjelang musim panas, untuk hasilkan buah yang sedap, siraman perlu dipertingkatkan.

PEMBAJAAN

Pokok betik merupakan tanaman yang kuat makan. Oleh itu, untuk hasilkan buah yang berkualiti dan berkuantiti, anda tidak boleh culas membaja.

Sebaiknya gunakan baja organik seperti tinja ayam siap proses sebagai baja pokok betik atau anda boleh guna baja 15:15:15. Untuk 6 bulan pertama selepas anak pokok dialihkan, letakkan 100gm baja pada medium berhampiran pangkal pokok setiap 2 minggu. Apabila menjelang matang jumlah baja perlu di naikkan kepada 200gm bagi sebatang pokok. Jika konsisten melakukan tip yang diberi, pokok betik anda akan mengeluarkan hasil yang optimum dan sedap buahnya.

Bukanlah mudah untuk Nuraishah membuat keputusan meninggalkan kariernya sebagai Pereka Grafik dan pulang ke kampung halaman bagi memulakan kehidupan baru sebagai petani. Nekad dan yakin dengan rezeki yang telah ditetapkan, kini sudah tujuh bulan beliau menjalani rutin harian yang serba ringkas berbanding dengan kehidupan ditengah hiruk piruk kawasan bandar.

Pada usia 27 tahun, Nuraishah telah menjadi inspirasi buat ramai orang diluar sana supaya tidak takut untuk mengejar cita-cita yang membuatkan kita lebih gembira dalam jangka masa yang lebih panjang.

Nuraishah yang tinggal bersama ibu dan seekor kucing kesayangannya kini menjalani rutin harian dengan pergi ke kebun setiap pagi dan menjual hasil tanaman organik sebagai sumber pendapatan.

” Terdapat lebih kurang 20 jenis sayur yang saya sentiasa tukar setiap kali menuai. Antaranya bayam, tomato, terung, bendi,sawi,, salad dan juga daun sup”, ujarnya.

Menurutnya lagi, bukanlah mudah untuk memulakan dan menguruskan kebun tersebut, memandangkan 95% kerja dikebun diuruskan oleh Nuraishah sendiri. Tetapi beliau tetap positif dan optimis dalam meneruskan transformasi hala tuju kehidupannya.

Mungkin ramai yang tidak familiar dengan buah nona atau ada yang pernah dengar nama buah ini tanpa mengetahui khasiat yang ia kandungi.

Annona squamosa atau panggilan tempatannya buah nona tergolong dalam famili Annonaceae serta mempunyai persamaan dengan durian belanda. Bentuknya bujur, bersaiz sederhana sebesar tapak tangan serta diameter di antara 6cm hingga 10cm , permukaan kulit buah berbonggol-bonggol. Isi buahnya manis, wangi, berwarna putih krim dengan tekstur dan rasa kastard.

Buah nona tinggi dengan nutrien penting seperti potassium, magnesium, zat besi, vitamin B6, tenaga dan vitamin C. Jadi, mari kita semak antara kebaikan buah istimewa ini :

Kegunaan dan  Kebaikan Annona Squamosa

Gazebo, pergola dan patio adalah antara elemen yang memainkan peranan penting dalam dekorasi sesebuah laman. Ia menjadi ruang santai atau outdoor social space bagi pemilik malah buat tetamu yang hadir. Namun, ramai beranggapan untuk memiliki sebuah struktur pergola atau patio memerlukan belanja yang besar. Sebenarnya, anda punya pilihan dengan membina sebuah ruang santai super ringkas namun selesa. Berikut, IMPIANA kongsikan beberapa idea patio bajet: